title: Somalianaavikkojuoksija

text: Somalianaavikkojuoksija ("Cursorius somalensis"), joka luokitellaan yleisesti aavikkojuoksijan alalajiksi, on itäafrikkalainen rantalintu. Sen esiintymisalue käsittää Somalian, Eritrean ja Itä-Etiopian. Lajin holotyypin kuvaili George Ernest Shelley vuonna 1885.


title: Kalsiumpropionaatti

text: Kalsiumpropionaatti eli kalsiumpropanaatti ((CHCHCOO)Ca) on propaanihapon kalsiumsuola eli koostuu kalsium- ja propionaatti-ioneista. Kalsiumpropionaattia käytetään säilöntäaineena elintarvikkeissa.


title: Kalsiumpropionaatti

text: Kuten monia muitakin suoloja kalsiumpropionaattia voidaan valmistaa neutraloitumisreaktiolla. Yhdistettä muodostuu, kun propaanihappo reagoi kalsiumhydroksidin kanssa.


title: Kalsiumpropionaatti

text: Kalsiumpropionaattia käytetään säilöntäaineena juustoissa, leivissä ja leivonnaisissa. Se estää bakteerien, kuten "Bacillus mesentericus" -bakteerin ja homeiden kasvua, mutta ei vaikuta hiivoihin. Kalsiumpropionaattia käytetään erityisesti hiivalla kohotettuihin leipomotuotteisiin, koska se on halvempaa kuin natriumpropionaatti, ja hiivan sisältämä alfa-amylaasi tarvitsee toimiakseen kalsiumioneita. Leivinjauheella ja muilla kemiallisilla nostatusaineilla kohotetuissa tuotteissa käytetään useammin natriumpropionaattia, koska kalsium-ionit voivat reagoida nostatusaineiden kanssa ja heikentää niiden tehoa. Kalsiumpropionaatin E-koodi on E282.


title: Kalsiumpropionaatti

text: Tutkimuksien mukaan kalsiumpropionaatti saattaa aiheuttaa lapsille ärsyyntyneisyyttä, hermostuneisuutta keskittymisvaikeuksia ja häiriöitä unensaannissa.


title: Kalsiumpropionaatti

text: Kalsiumpropionaattia voidaan käyttää myös lääketieteessä. Kalsiumpropionaattivalmistetta voidaan käyttää lehmien poikimahalvauksen hoitamiseen erityisesti lievissä tapauksissa.


title: Rusoaavikkojuoksija

text: Rusoaavikkojuoksija ("Cursorius rufus"), on eteläafrikkalainen rantalintu. Sen elinympäristö käsittää alueen kuivat seudut Angolan lounaisosista Namibiaan, Kalahariin, Botswanaan ja Etelä-Afrikkaan. Lajin holotyypin kuvaili John Gould Potchefstroomista Transvaalista 1837.


title: Sentonaali

text: Sentonaali (uudismuodoste latinan sanasta "centum", sata) on historiallinen vero, jota kannettiin valtion virkamiesten palkasta ja eläkkeestä. Veron suuruus oli Suomessa yksi prosentti. Satunnaisesta työstä maksetusta palkkiosta sentonaalia ei tarvinnut maksaa. Sama koski ylimääräisinä ja virkaatekevinä palvelleita virkamiehiä sekä kansanedustajia. Suomessa sentonaalia kannettiin vuoden 1924 alkuun saakka. Ruotsissa sentonaalimaksut lakkautettiin 1841.


title: Pikkuaavikkojuoksija

text: Pikkuaavikkojuoksija ("Cursorius temminckii") on afrikkalainen rantalintu. Sen elinympäristö käsittää Saharan eteläpuolisen Afrikan Etelä-Mauritaniasta ja Senegalista Nigeriaan, josta Sahelin poikki Etiopiaan ja mantereen keskiosia pitkin Etelä-Afrikan pohjoisosiin. Lajin holotyypin kuvaili William John Swainson Senegalista 1822. Swainson nimesi lajin Coenraad Jacob Temminckin kunniaksi.


title: Intianaavikkojuoksija

text: Intianaavikkojuoksija ("Cursorius coromandelicus") on aasialainen rantalintu. Sen elinympäristö käsittää Pakistanin, osan Nepalia ja pääosan Intiaa, sekä Sri Lankan luoteisosan kuivat seudut Puttalamista Jaffnaan. Lajin holotyypin kuvaili Johann Friedrich Gmelin Intian kaakkoisosan Koromandelrannikolta 1789.


title: Joen uoma

text: Joen uoma tai jokiuoma on joen osa, jossa vesi virtaa normaalin vedenkorkeuden aikana. Uomaa rajaa molemminpuolin ranta. Uoman vasemmaksi rannaksi kutsutaan rantaa, joka on vasemmalla puolen joen virtaussuuntaan nähden eli alavirtaan katsottaessa, ja oikeaksi rannaksi rantaa, joka on oikealla puolella. Nimityskäytäntö on päinvastainen kuin lateraaliviitoitusjärjestelmässä, jossa vasen ja oikea katsotaan ylävirtaan päin.


title: Joen uoma

text: Jokiuomat voidaan jakaa tyypiltään kolmeen eri luokkaan. Suoria uomia on etenkin jokien yläjuoksulla, jossa on voimakas virtaus. Suorassa uomassa eroosio on hyvin voimakasta. Meanderoiva joki on sellainen, jonka uoma mutkittelee huomattavasti. Meanderoiva uoman määritelmän mukaan uomaan vedetty viiva on 1,5 kertaa pidempi kuin päätepisteiden väliin vedetty suora viiva. Tällaisia jokiuomia syntyy laaksoihin, joissa on hienoa sedimenttiä. Palmikkojokia syntyy alueille, joiden korkokuva on matala, ja joissa joki kuljettaa runsaasti irtoainesta mukanaan. Palmikkojoki muodostuu useista rinnakkaisista uomista, jotka muuttavat paikkaa, erkanevat ja liittyvät toisiinsa uudestaan.


title: Joen uoma

text: Uoman muotoon vaikuttaa maaperä, jolla joki virtaa. Pääsääntöisesti hienorakeisessa tai saviperäisessä maastossa uomasta tulee jyrkkärinteinen, kun karkeassa maaperässä, kuten soralla, uomasta tulee loivarinteinen. Maaperä vaikuttaa myös uoman leveyteen. Lisäksi tavallisesti uoma on leveämpi alajuoksultaan. Uoma voidaan jakaa virtapaikkoihin ja suvantoihin. Veden mukana kulkeva kiintoaines kasautuu etenkin suvantopaikkoihin. Aine kasaantuu särkiksi uoman rannoille tai keskelle uomaa, jonne voi syntyä myös pysyvämpiä saaria.


title: Joen uoma

text: Tulviessaan joki levittäytyy normaalin uomansa ympäristöön tulvatasangolle.


title: Paul Müller-Zürich

text: Paul Müller-Zürich (19. kesäkuuta 1898, Zürich, Sveitsi – 21. heinäkuuta 1993, Luzern, Sveitsi) oli sveitsiläinen säveltäjä, joka lisäsi sukunimeensä sanan Zürich, jotta häntä ei sekoitettaisi muihin Paul Müller -nimisiin henkilöihin. Hän opiskeli Zürichin konservatoriossa 1917–1919 opettajinaan Volkmar Andreae ja Philipp Jarnach sekä myöhemmin Pariisissa ja Berliinissä. Vuosina 1927–1969 hän opetti Zürichin konservatoriossa aluksi musiikinteoriaa ja myöhemmin orkesterinjohtamista ja sävellystä. Hän opetti myös 1958–1969 Zürichin yliopistossa musiikinteoriaa. Opetustyönsä ohella hän johti kuoroja ja omien teostensa orkesteriesityksiä.


title: Paul Müller-Zürich

text: Müller-Zürich sävelsi aluksi myöhäisromanttiseen tyyliin, mutta vakiinnutti sittemmin diatonistonaalisen tyylin, jossa käytti kirkkosävellajeja ja barokin muotoja, kuten toccataa ja fuugaa. Hänen kuoroteoksensa ovat erittäin laulullisia, sillä hänellä oli runsaasti kokemusta kuorojen johtamisesta. Hänet palkittiin Zürichin kaupungin musiikkipalkinnolla 1953 ja Sveitsin säveltäjäyhdistyksen säveltäjäpalkinnolla 1958.


title: Kiinteistötoimitus

text: Kiinteistötoimitus on kiinteistönmuodostamislakiin perustuvien toimien suoritusmenettely. Kiinteistötoimitus sisältää kiinteistön tai muun rekisteriyksikön alueen ja etuuksien määrittämisen sillä tavoin, että rekisteriyksikön ulottuvuus on kiinteistörekisterin perusteella selvitettävissä.


title: Kiinteistötoimitus

text: Kiinteistötoimituksia ovat lohkominen, halkominen, erillisen vesijätön ja muun erillisen alueen tilaksi muodostaminen tai kiinteistöön liittäminen, tilusvaihto, alueen siirtäminen, uusjako, yhteismetsän muodostaminen, kiinteistönmääritys, rakennusmaan järjestely, yhteisalueosuuden siirtäminen ja tilaksi muodostaminen sekä yhteisen alueen jako. Sen sijaan kiinteistön rekisteröiminen ja kiinteistöjen yhdistäminen eivät ole kiinteistötoimituksia.


title: Kiinteistötoimitus

text: Kiinteistötoimitukset jaotellaan seuraavasti:


title: Kiinteistötoimitus

text:
1. Kiinteistönmuodostamistoimitukset
2. Kiinteistöjärjestelytoimitukset
3. Kiinteistönmääritystoimitukset
Kiinteistötoimituksessa käsiteltäviä asioita ovat kiinteistön rajat, rasitteiden ja oikeuksien voimassaolo sekä niiden laajuus, kiinteistöön kuuluvat rakennukset ja rakennelmat sekä yhteisten alueiden laajuus.


title: Alan Campbell

text: Alan tai Allan Campbell -nimisiä henkilöitä:


title: Alan Campbell (näyttelijä)

text: Bruce Alan Campbell (s. 22. huhtikuuta 1957 Homestead, Florida, Yhdysvallat) on yhdysvaltalainen näyttelijä. Hän näytteli Derek Mitchelliä televisiosarjassa Koira haudattuna. Lisäksi hän on vieraillut muun muassa sarjoissa Kova laki, Matlock ja All My Children.


title: Alan Campbell (näyttelijä)

text: Campbellillä on tytär Riley Rose avioliitostaan Lauren Kennedyn kanssa. Hän oli ennen Kennedyä naimisissa Nova Ballin kanssa.


title: Toivo Tarvanen

text: Toivo Adolf Tarvanen (20. marraskuuta 1901 Lahti – 2. helmikuuta 1975 Helsinki) oli suomalainen toimittaja, toiminnanjohtaja ja kirjailija.


title: Toivo Tarvanen

text: Tarvainen oli toimittajana Etelä-Suomen Sanomissa ja vuodesta 1953 hän toimi freelance-toimittajana. Tarvanen oli myös Lahden Hiihtoseuran toiminnanjohtajana.


title: Viipat

text: Viipat ("Rhinoptilus") on rantalintujen lahkoon ja pääskykahlaajien heimoon kuuluva lintusuku. Viippoja on neljä lajia:


title: Käätyviippa

text: Käätyviippa ("Rhinoptilus africanus") on itäafrikkalainen rantalintu. Sen elinympäristö ulottuu Etiopiasta Keniaan, Tansaniaan, Etelä-Afrikkaan ja Angolaan. Lajin holotyypin kuvaili Coenraad Jacob Temminck 1807.


title: Jean Baptiste Breton

text: Jean Baptiste Breton, myös Berton (15. kesäkuuta 1769 Euyilly, Sedan, Ranska - 5. lokakuuta 1822) oli ranskalainen kenraali Napoleonin sotien aikana.


title: Jean Baptiste Breton

text: Breton meni Briennen kadettikouluun ja vuonna 1793 hän liittyi chasseur-yksikköön. Hän osoittautui rohkeaksi ja neuvokkaaksi sotilaaksi ja yleni Napoleon I Bonaparten armeijassa aina kenraaliksi. Hän osallistui myös Waterloon taisteluun 1815. Napoleonin tappion jälkeen Breton ei saanut komentotehtäviä, mutta säilyi armeijan listoilla puolella palkalla. Hän käytti vapaa-aikansa kirjojen kirjoittamiseen, kunnes helmikuussa 1822 hän nosti pienimuotoisen tasavaltalaiskapinan kuningas Ludvig XVIII:n rojalisteja vastaan. Kapina päättyi tappioon ja Breton pakeni. Hänet ilmiannettiin rojalisteille, jotka tuomitsivat hänet kuolemaan. Breton teloitettiin giljotiinilla 6. lokakuuta 1822.


title: Hautaajaviippa

text: Hautaajaviippa ("Rhinoptilus cinctus") on itä- ja eteläafrikkalainen rantalintu. Sen elinympäristö ulottuu Kaakkois-Sudanista, Somaliasta ja Itä-Etiopiasta etelään Namibiaan, Angolaan ja Etelä-Afrikkaan. Siitä tunnetaan kolme alalajia. Lajin holotyypin kuvaili Theodor von Heuglin Gondokoron läheltä Valkoiselta-Niililtä 1863.


title: Isoviippa

text: Isoviippa ("Rhinoptilus chalcopterus") on afrikkalainen rantalintu. Sen elinympäristö käsittää Saharan eteläpuolisen Afrikan Senegalista Sahelin poikki Etelä-Sudaniin ja Länsi-Etiopiaan, josta Keniaan, Tansaniaan, Etelä-Zaireen, Angolaan ja Etelä-Afrikan pohjois- ja itäosiin. Lajin holotyypin kuvaili Coenraad Jacob Temminck Senegalista 1824.


title: Pääskykahlaajat (suku)

text: Pääskykahlaajat ("Glareola") on rantalintujen lahkoon ja pääskykahlaajien heimoon kuuluva lintusuku. Pääskykahlaajia on seitsemän lajia:


title: Philip Hardwick

text: Philip Hardwick (15. kesäkuuta 1792 Westminster, Lontoo - 28. joulukuuta 1870) oli englantilainen arkkitehti.


title: Philip Hardwick

text: Hänen isänsä Thomas Hardwick (junior) ja isoisänsä Thomas Hardwick olivat arkkitehteja. Philip opiskeli alkuun arkkitehtuuria isänsä avulla. Vuonna 1808 hän meni Kuninkaalliseen taideakatemiaan ja vuodet 1815–1819 hän opiskeli Ranskassa ja Italiassa. Hardwick tunnetaan erityisesti Lontooseen ja muualle Englantiin suunnittelemistaan rautatieasemista ja varastorakennuksista sekä vuonna 1837 rakennetusta Euston Arch -kaaresta, joka purettiin 1961.


title: Aasianpääskykahlaaja

text: Aasianpääskykahlaaja ("Glareola maldivarum") on aasialainen rantalintu. Sen esiintymisalue ulottuu Siperian eteläreunasta, Koillis-Mongoliasta ja Etelä-Mantšuriasta Pohjois-Intiaan, Sri Lankaan, Thaimaahan ja Kaakkois-Aasiaan. Se elää myös paikoin Japanin länsiosissa ja Ryūkyūsaarilla, ja on joskus pesinyt myös Pakistanissa, Filippiineillä ja Borneossa. Lajin holotyypin kuvaili Johann Reinhold Forster Malediivien läheltä avomereltä vuonna 1795.


title: 42:nen katu

text: 42:nen katu (televisiossa myös nimellä "42. katu", "42nd Street") on Lloyd Baconin ohjaama yhdysvaltalainen musikaalielokuvan klassikko vuodelta 1933. Se muistetaan ennen muuta koreografi Busby Berkeleyn ohjaamista musiikkinumeroista, jotka mullistivat koko musikaalielokuvan lajityypin. Elokuvassa seurataan näytelmän harjoituksia aina ensi-iltaan asti.


title: 42:nen katu

text: Vuonna 1933 musikaalielokuva ei ollut enää suosittu lajityyppi, sillä studioilla oli yhä suuria ongelmia jälkiäänityksen kanssa, jota oli ensimmäistä kertaa käytetty 1929. Koreografi Berkeley ja kuvaaja Polito veivät kehitystä eteenpäin vapauttamalla kameran staattisesta asemastaan studion lattialla. Numeroita kuvataan perinteisestä tyylistä poiketen myös ylhäältä, sivulta ja ylipäätään kaikista mahdollisista kuvakulmista.


title: 42:nen katu

text: Elokuva menestyi erinomaisesti ja 1930-luvun aikana Warner Bros. ja Berkeley tuottivat lukuisia musikaalielokuvan merkkiteoksia.Oscar-ehdokkuudet:


title: Greenville

text: Greenville on useiden paikkojen nimi:


title: Kivikkopääskykahlaaja

text: Kivikkopääskykahlaaja ("Glareola nuchalis") on afrikkalainen rantalintu. Sen elinympäristö ulottuu Sierra Leonesta Kameruniin, Tšadiin ja Ugandaan, ja sieltä Etiopiaan ja Länsi-Keniaan, josta aina Mosambikiin ja Namibiaan saakka. Siitä tunnetaan kaksi alalajia. Lajin holotyypin kuvaili George Robert Gray Berberin läheltä Sudanista 1849.


title: Arturo Rodas

text: Arturo Rodas (s. 1954, Quito) on Ecuadorissa syntynyt ranskalaistunut säveltäjä. Hän opiskeli urkujensoittoa Mesias Maiguashca, Ginette Keller, Luciano Berio, Yoshihisa Taira'n johdolla Pariisissa. Hänen teoksiaan julkaisee Periferia Edition.


title: Arturo Rodas

text: Rodas sävellyksiin kuuluu kaksi: lyömäsoittimetkonsertto "Arcaica" (1984), 24.5 preludia pianolle (1997) - (1999), ooppera instrumentaali "El árbol de los pájaros" (2002) - (2003), elektronisen musiikin ja kamarimusiikkia.


title: Madagaskarinpääskykahlaaja

text: Madagaskarinpääskykahlaaja ("Glareola ocularis") on Madagaskarilla elävä kotoperäinen rantalintu. Lajin esiintymisalue käsittää koko saaren lukuun ottamatta sen eteläisintä ja lounaisinta kolkkaa. Lajin holotyypin kuvaili Jules Verreaux vuonna 1833.


title: Harmaapääskykahlaaja

text: Harmaapääskykahlaaja ("Glareola cinerea") on länsiafrikkalainen rantalintu. Sen elinympäristö käsittää suurten jokien ja järvien rantaseudut Malista ja Nigeristä Ghanaan, Kameruniin, Länsi-Zaireen ja Luoteis-Angolaan. Lajin holotyypin kuvaili Louis Fraser Nigerjoelta 1843.


title: Hopeakurmitsa

text: Hopeakurmitsa ("Pluvianellus socialis") on eteläamerikkalainen rantalintulaji, joka elää aivan mantereen eteläkärjessä Argentiinassa ja Chilessä. Se talvehtii Argentiinan Valdésin niemimaalla. Lajin holotyypin kuvaili George Robert Gray Magalhãesinsalmesta vuonna 1846.


title: Hopeakurmitsa

text: Hopeakurmitsan sukulaisuussuhteista muihin lintuihin ei olla yksimielisiä. Toisinaan se luokitellaan omaan "Pluvianellidae"-heimoonsa, joskus taas tuppinokkien ("Chionidae") heimoon. BirdLife Suomen hyväksymässä luokituksessa laji on sijoitettu tuppinokkiin.


title: Azerbaidžanin jääkiekkoliitto

text: Azerbaidžanin neuvostotasavallan jääkiekkoliitto perustettiin vuonna 1991 Neuvostoliiton jääkiekkoliiton alaisuuteen. Kun Neuvostoliitto hajosi, Azerbaidžan itsenäistyi vuonna 1992.


title: Azerbaidžanin jääkiekkoliitto

text: Maan jääkiekkoliitto liittyi IIHFään 6. toukokuuta 1992.


title: Azerbaidžanin jääkiekkoliitto

text: Azerbaidžanissa ei toimi organisoituja jääkiekkoliigoja, eikä maa ole vielä osallistunut IIHF:n turnauksiin.


title: Paksujalat (lintusuku)

text: Paksujalat ("Burhinus") on rantalintujen lahkoon ja paksujalkojen heimoon kuuluva lintusuku. Paksujalkoja on seitsemän lajia:


title: Kazakstanin jääkiekkoliitto

text:
Kazakstanin jääkiekkoliitto (Federatsiya Hokkeya Kazakhstana) perustettiin Neuvostoliiton jääkiekkoliiton osaksi vuonna 1991. Siitä tuli erillinen liitto, kun Kazakstan itsenäistyi vuonna 1992. Se yhdisti alueen neljä joukkuetta: Torpedo Ust-Kamenogorskin, ShVSM Ust-Kamenogorskin, Bulat Temirtaun ja Automobilist Karagandan (myöhemmin Bulat Karaganda).
Kazakstanin maajoukkue pelasi ensimmäistä kertaa Pietarin GP-turnauksessa 14. huhtikuuta 1992 voittaen Ukrainan 5-1.


title: Kazakstanin jääkiekkoliitto

text: Kazakstanista tuli IIHF:n jäsen 6. toukokuuta 1992.


title: Qi Faren

text: Qi Faren (s. 1933) on kiinalainen avaruusinsinööri ja Kiinan miehitettyjen avaruuslentojen pääsuunnittelija.


title: Qi Faren

text: Hän valmistui insinööriksi vuonna 1957 "Beijing Institute of Aeronautics and Astronautics"-yliopistosta. Hän oli osa ryhmää kiinalaisia avaruusinsinöörejä, jotka koulutettiin Neuvostoliitossa 1950-luvun lopussa.


title: Qi Faren

text: Hän suunnitteli mm. Shenzhou avaruusaluksen. Hänestä tuli Kiinan avaruustoiminnan pääsuunnittelija vuonna 1992, kun Tsien Hsue-Shen siirtyi eläkkeelle.


title: Liettuan jääkiekkoliitto

text: Liettuan jääkiekkoliitto (Lietuvos ledo ritulio federacija) perustettiin 14. lokakuuta 1932, ja maa liittyi IIHF:ään 19. helmikuuta 1938. Se erotettiin liitosta 26. huhtikuuta 1946 sen jälkeen, kun siitä oli tullut osa Neuvostoliittoa.


title: Liettuan jääkiekkoliitto

text: Uudelleen itsenäistyneen Liettuan oma jääkiekkoliitto jatkoi toimintaansa vuonna 1991 ja liittyi IIHF:ään 6. toukokuuta 1992.


title: Piedmont

text: Piedmont voi viitata seuraaviin asioihin:


title: Raitahiiri

text: Raitahiiri ("Lemniscomys barbarus") on Afrikasta kotoisin oleva pieni jyrsijälaji. Sitä pidetään maailmalla paljon lemmikkinä, mutta Suomessa se on vielä varsin tuntematon. Lemmikkiharrastajat käyttävät siitä nimitystä "seeprahiiri". Raitahiiret ovat kooltaan pienen gerbiilin kokoisia, mutta pitempiä ja solakampia. Raitahiiriä on vaikeampi kesyttää kuin kesyhiiriä, mutta ne kesyyntyvät ajan kanssa. Elinikä on 3–5 vuotta. Alkuperä on Pohjois- ja Keski-Afrikasta.


title: Raitahiiri

text:
Nisäkäsnimistötoimikunta on ehdottanut, että raitahiiren nimeksi vaihdettaisiin "marokonraitahiiri", ja että nykyisin suomenkielistä nimeä vailla oleva "Lemniscomys rosalia"-laji nimettäisiin "raitahiireksi".
Raitahiiret viihtyvät paremmin terraariossa kuin häkissä. Ne kiipeilevät mielellään, joten terraarion/häkin tulisi olla korkea. Siellä tulisi olla myös tukeva katto, sillä ne hyppäävät 40–50 senttimetrin korkeuteen. Ne syövät erilaisia siemensekoituksia ja pieniä hedelmiä ja vihanneksia. Raitahiiriä ei saa tarttua hännästä, sillä se katkeaa helposti.


title: Suomen Tieyhdistys

text: Suomen Tieyhdistys on tie- ja liikennealan etu-, yhteistyö- ja asiantuntijajärjestö. Yhdistyksen virallinen nimi on Suomen Tieyhdistys ry, Vägföreningen i Finland rf.


title: Suomen Tieyhdistys

text: Yhdistys toimii sääntöjensä mukaisesti maan tie- ja liikenneolojen kehittämiseksi sekä edistää liikenteen taloudellisuuden, tieympäristön laadun, tehokkuuden, turvallisuuden ja liikennekulttuurin parantamista.


title: Suomen Tieyhdistys

text: Yhdistyksen tehtävänä on Suomen Tieyhdistys on Euroopan vanhin toimiva kansallinen tieyhdistys. Se perustettiin vuonna 1917 edistämään teiden rakentamista kasvavaa automobiililiikennettä varten sekä vaikuttamaan tienpitovastuun siirtämiseksi maanomistajilta valtiolle. Alkuperäiset tavoitteet ovat monin verroin täyttyneet, mutta kehittyneen yhteiskunnan tuomat uudet haasteet ovat astuneet tilalle.


title: Suomen Tieyhdistys

text: Kansainvälisen Tieliiton (International Road Federation - IRF) jäsen yhdistys on ollut jo vuodesta 1952. Yhdistys on myös Pohjoismaiden Tieteknillisen Liiton (PTL) perustajajäsen (1935) ja toimii muun muassa auto- ja tieliikennemuseo Mobiliaa ylläpitävässä säätiössä.


title: Suomen Tieyhdistys

text: Yhdistyksen jäseninä on sekä yhteisöjä että henkilöitä. Jäsenistö kattaa kaikki tieliikenteen toimialat. Yhdistyksen ylintä päätösvaltaa käyttää vuosikokous sekä 13-jäseninen hallitus ja sen työvaliokunta. Hallitus voi asettaa avukseen työryhmiä ja toimikuntia.


title: Suomen Tieyhdistys

text: Yhteisöjäseninä on mm.:


title: Suomen Tieyhdistys

text: Henkilöjäseninä on mm.:


title: Suomen Tieyhdistys

text: "Tie & Liikenne" on Suomen Tieyhdistyksen jäsenlehti, joka ilmestyy kuusi kertaa vuodessa.


title: Suomen Tieyhdistys

text: "Yksityistie Uutiset" on nimensä mukaisesti tiedotuslehti ja se lähetetään kaikille valtionapuun oikeutetuille tiekunnille sekä mm. kuntien yksityistievastaaville, metsäkeskuksille ja maanmittaustoimistoille. Lehden painos on yli 20 000 kpl. Liikennevirasto ja ELY-keskukset ovat tärkeitä yhteistyökumppaneita tässä hankkeessa. Tavoitteena on, että tabloid-kokoinen lehti ilmestyisi vähintään kerran vuodessa.


title: Suomen Tieyhdistys

text: on yksityistiekuntien toimihenkilöille ja tieosakkaille, kuntien yksityistieasioita hoitaville toimihenkilöille ja lautakuntien jäsenille, maanmittaustoimistoille ja metsäkeskuksille, metsäyhtiöiden puunhankinnasta vastaaville ja kaikille yksityisteitä käyttäville tarkoitettu kirja.


title: Suomen Tieyhdistys

text:
Kirja korvaa Tiekunta ja tieosakas -kirjan aiemmat versiot. Siinä käydään yksityiskohtaisesti läpi tiekunnan ja sen toimielinten tehtävät ja päätösvalta sekä
tieyksiköinnin perusteita, tiemaksuja ja käyttömaksuja koskevat säännökset. Kirja sisältää myös yksityisteiden tiekäytön pelisäännöt, asiakirjamalleja sekä yksityistielain kokonaisuudessaan.

 Lainsäädäntöä on seurattu vuoden 2013 alkuun.


title: Suomen Tieyhdistys

text: on uusi ja kauan odotettu opas yksityisteiden tiekunnille, tieisännöitsijöille, kunnille ja muille tienpidon vastuunkantajille.


title: Suomen Tieyhdistys

text: Kirja käsittelee yksityistien kunnossapitoa kattavasti uudenlaisessa, vuosikierron mukaisessa järjestyksessä. Piirrokset ja valokuvat havainnollistavat tekstiä.


title: Suomen Tieyhdistys

text: on vuonna 2010 ilmestynyt opaskirja,joka kokoaa yhteen teiden parantamisen suunnittelu- ja toteutusohjeita. Kirja sisältää perustietoa yksityistien parantamisesta suunnittelijoille, rakentajille, urakoitsijoille.


title: Suomen Tieyhdistys

text: Vihkonen, jossa käsitellään yksityisteiden tienkäytön luvanvaraisuutta, tie- ja käyttömaksujen perusteita sekä miten menetellä vahinkotapauksissa ja kenen on vastuu. Sisältää uusimman Fingrid Oyj:n kanssa solmitun suositussopimuksen. Tienkäyttösopimus liitteenä, 18 sivua.


title: Suomen Tieyhdistys

text: Moottoriteitä Suomessa 50 vuotta - Suomen Tieyhdistys 95 vuotta


title: Suomen Tieyhdistys

text: Pekka Rytilän kirjoittama värikäs kertomus maailman moottoriteistä. Suomessa moottoriteiden kausi alkoi, kun Turunväylä jakso Tarvo–Gumböle vihittiin käyttöön 16.12.1962. Kaikkiaan 8-osainen artikkelisarja on julkaistu Tie & Liikenne -lehdessä vuosina 2011 ja 2012.


title: Suomen Tieyhdistys

text:
on 540-sivuinen nelikielinen sanasto (suomi/ruotsi/englanti/saksa). Noin 4 150 sanaa, tie- ja liikennetekniikan perussanasto, ilmestynyt vuonna 1985.
on (silloisen) Tielaitoksen kanssa yhteistyönä valmistunut historiateos maan tieverkon kehittymisestä. Osa 1 kertoo teiden esihistoriasta ja ajasta Suomen itsenäistymiseen asti. Osa 2 kattaa itsenäisyyden ajan noin 1970-luvulle (loppuunmyyty).


title: Suomen Tieyhdistys

text: on Mobilian kanssa julkaistu talvikunnossapidon historiateos, kirjoittanut museonjohtaja Kimmo Levä. Kaksikielinen (suomi/ruotsi) ja 174-sivuinen teos ilmestyi vuonna 1992 kun yhdistys täytti 75 vuotta.


title: Suomen Tieyhdistys

text: on teos, joka sisältää tuokiokuvia yhdistyksen taipaleelta 1917-1992, kirjoittanut tekn.lis. Pekka Rytilä.


title: Suomen Tieyhdistys

text: "Talvitiepäivät" on perinteinen liikenneväylien, yleisten alueiden ja kiinteistöalueiden talvihoidon kysymyksiin keskittyvä tapahtuma. Ohjelman runko muodostuu näyttelystä, työnäytöksistä ja kongressista. Vuosien varrella tapahtumasta on tullut yhä kansainvälisempi. Talvitiepäivät järjestetään joka toinen vuosi.


title: Suomen Tieyhdistys

text: "Väylät ja Liikenne" sai alkunsa vuonna 1985, silloin Tie ja Liikenne -päivät nimisenä. Vuonna 2000 nimi muutettiin Väylät ja Liikenne-tapahtumaksi, josta lähtien ohjelman sisältö on kattanut koko liikenneinfrastruktuurin kentän.


title: Suomen Tieyhdistys

text: Tieyhdistys on ollut mukana "Yhdyskuntatekniikkanäyttelyn" järjestäjänä vuodesta 1991. Näyttely on osa laajan Yhdyskuntatekniikan viikon ohjelmaa. Yhdistys on yleensä järjestänyt seminaarin näyttelyn yhteydessä. Tapahtuma järjestetään joka toinen vuosi.


title: Suomen Tieyhdistys

text: "Alueelliset Yksityistiepäivät" pidetään eri puolella maata 10-15 paikkakunnalla, yleensä joka toinen vuosi. Ne ovat yleensä päivän mittaisia koulutustilaisuuksia yksityisteitä koskevista ajankohtaisista asioista. Osanottajat edustavat mm. tiekuntia, kuntia, maanmittaustoimistoja, metsäkeskuksia ja eri yksityisteiden käyttäjäryhmiä, kuten metsäyhtiöitä.


title: Suomen Tieyhdistys

text: Tieyhdistys järjestää vuosittain eri tyyppisiä valtakunnallisia ja maakunnallisia seminaareja, koulutus- ja keskustelutilaisuuksia. Seminaareista mainittakoon Toimihenkilöpäivät ja Kunnosta on kysymys- seminaari. Koulutuksesta esimerkkinä monenlainen yksityisteihin liittyvä toiminta, kuten TIKO-tieisännöitsijäkoulutus. – Rajoitetusti järjestetään myös tilauksesta räätälöityä koulutusta, esim. yhden kunnan yksityisteiden edustajille.


title: Bret Harrison

text: Bret Michael Harrison (s. 6. huhtikuuta 1982 Portland, Oregon) on yhdysvaltalainen näyttelijä ja laulaja. Hän on näytellyt muun muassa sarjoissa Pirunkaupat, Perhe paketissa ja Matalalentoa.


title: Carlo Cossutta

text: Carlo Cossutta (8. toukokuuta 1932 – 22. tammikuuta 2000) oli italialainen tenori. Hän saavutti suosiota muun muassa Otellon roolin tulkitsijana.


title: Carlo Cossutta

text: Cossutta syntyi Triestessä, mutta muutti Argentiinaan, jossa toimi alun perin huonekalupuuseppänä. Hän teki ammattimaisen debyyttinsä Buenos Airesin Teatro Colónissa vuonna 1958 Cassion roolissa. Jo vuonna 1956 hän oli tulkinnut pienessä teatterissa "La Traviatan" Alfredon roolin. Covent Garden -debyyttinsä hän teki herttuan roolissa "Rigolettossa" vuonna 1964. Metropolitan-oopperassa hän debytoi helmikuussa 1973 Pollionen roolissa "Normassa".


title: Carlo Cossutta

text: Cossutta esiintyi Alberto Ginasteran "Don Rodrigon" kantaesityksessä vuonna 1964 nimiroolissa.


title: Carlo Cossutta

text: Cossutta esiintyi Teatro Colónissa viimeistä kertaa vuonna 1998, jolloin hän tulkitsi Macduffin roolin. Häntä kuullaan myös levytyksillä. Hän kuoli sairaalassa Udinessa maksasyöpää sairastettuaan.


title: Kaikki minkä taivas sallii

text: Kaikki minkä taivas sallii ("All That Heaven Allows") on Douglas Sirkin ohjaama yhdysvaltalainen melodraaman klassikko vuodelta 1955. Se kertoo vanhemman naisen (Jane Wyman) suhteesta nuorempaan mieheen (Rock Hudson). Elokuvaa pidetään Sirkin parhaimpana elokuvana. Vuonna 1995 "Kaikki minkä taivas sallii" valittiin Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta.


title: Kaikki minkä taivas sallii

text: Rainer Werner Fassbinderin Pelko jäytää sielua ("Angst essen Seele auf", 1974) on kunnianosoitus Sirkin elokuvalle. Todd Haynesin "Kaukana taivaasta" ("Far from Heaven", 2002) on puolestaan kunnianosoitus Sirkin ja Fassbinderin elokuville.


title: Kalifornian tasavalta

text: Kalifornian tasavalta (, ; kutsuttiin myös nimellä "República de la bandera del oso" / "Bear Flag Republic" eli ”karhulipputasavalta”) oli nykyisen Kalifornian osavaltion käsittänyt valtio, joka kesti yhteensä 26 päivää. Kalifornia julistettiin itsenäiseksi 14. kesäkuuta 1846.


title: Kalifornian tasavalta

text: Meksikolle kuulunut Kalifornia julistautui itsenäiseksi osana Meksikon–Yhdysvaltain sotaa. Heinäkuussa yhdysvaltalaiset taistelualukset rantautuivat Kaliforniaan. 26 päivää itsenäistymisensä jälkeen, 9. heinäkuuta 1846, Kalifornia liitettiin osaksi Yhdysvaltoja.


title: Nestepakkauskartonki

text: Nestepakkauskartonki on nesteiden pakkaamiseen valmistettua kartonkia. Nestepakkauskartonkien kehittely alkoi 1900-luvulla, mutta varsinaisia kaupallisia sovelluksia ilmestyi vasta 1930-luvulla. Nestepakkauskartonkien kehitys jatkui toisen maailmansodan jälkeen. Nestepakkauskartonkia valmistetaan sellukartongin, taivekartongin ja kraftlinerin pohjalta. Kullekin pakkaustyypille voidaan räätälöidä omanlaatuisensa nestepakkauskartonki.


title: Pokémon Rumble

text: Pokémon Rumble on Nintendon vuonna 2009 julkaisema verkosta ladattava videopeli Wii-konsolille. Peli poikkeaa muista Pokémon-peleistä esimerkiksi sillä, että siinä taistellaan reaaliaikaisesti eikä vuoroittain niin kuin muissa Pokémon-peleissä.


title: Pokémon Rumble

text: Pelissä ei käsikonsolipelien tapaan kasvateta/kouluteta pokémoneja vaan niillä taistellaan, hyödyntäen Wii-remoten ristiä ja 1/2-näppäimiä, kuutta erilaista kenttää. Jokaisella vaikeustasolla on Battle Royale -turnaus johon pelaaja pääsee ottamaan osaa saatuaan tarpeeksi voimakkaan pokemon-lelun haltuunsa. Kaiken kaikkiaan pelissä on 9 eri vaikeustasoa; Rank C, Rank B, Rank A ja Rank S Normal ja Advanced tasoilla sekä vaikein Ex-taso, jonka kentistä tulee mitä tahansa aiemmin kohdattuja pokemoneja.


title: Pokémon Rumble

text: Peli on ostettavissa WiiWare-verkkokaupasta 1 500 Nintendo Pointilla. Pelistä oli saatavilla ilmainen näytekappale, joka oli ladattavissa WiiWare-verkkokaupan kautta.


title: Pokémon Rumble

text: Koska Pokémon-lelut eivät kehity, täytyy pelaajan löytää uusia voimakkaampia leluja läpäisemällä kenttiä. Jokainen kenttä sisältää kuvauksessa kerrotut lelut sekä "loppuvastustajan", jonka kukistuttua uudet Pokémonit ja kolikot lasketaan. Saaduilla kolikoilla voi ostaa uusia iskuja (Pokémonilla voi olla kerrallaan vain kaksi iskua) tai ostaa uuden Pokémon-lelun (recruit). Kun hylkää (release) kerrallaan viisi samaa Pokémon-lelua, saa special ticketin, jolla voi värvätä (recruit) uuden Pokémonin. Tämä toimii vain kun hylkää Pokémon-lelun, jolla on myös kehitettävä muoto.


title: Sylvi-Sanni Manninen

text: Sylvi-Sanni Manninen (17. toukokuuta 1914 Liperi – 22. tammikuuta 2009) oli suomalainen psykologian tohtori ja kirjailija. Hän opiskeli Helsingin yliopistossa rahoittaen opintonsa työskentelemällä opiskelun ohessa konekirjoittajana ja suoritti laudatur-opinnot peräti viidessä oppiaineessa: teoreettinen filosofia, estetiikka, valtio-oppi, sosiologia ja psykologia.


title: Sylvi-Sanni Manninen

text: Sylvi Mannisen avioiduttua hänestä tuli Honkavaara (ulkomailla hän käytti nimeä Sylvia Honkavaara). Hän väitteli psykologiasta tohtoriksi ensimmäisenä naisena Suomessa. Vuonna 1950 valmistunut väitöskirja oli nimeltään "On the Psychology of Artistic Enjoyment".


title: Sylvi-Sanni Manninen

text: 1950-luvulla Sylvia Honkavaara työskenteli tutkijana Lontoon yliopistossa kehittäen havaintotestin, joka paljastaa yliherkän ihmistyypin, ns. väri-ihmisen. Englannista Sylvia Honkavaara siirtyi Yhdysvaltoihin ja työskenteli siellä Harvardin, Brandeisin ja Kalifornian yliopistoissa. Vuonna 1972 Sylvi Honkavaara nimitettiin Joensuun korkeakoulun taidepsykologian dosentiksi.


title: Sylvi-Sanni Manninen

text: Eläkeikäisenä Sylvi-Sanni Manninen jatkoi tutkimuksiaan kotonaan Liperin Päivilässä, jossa hän teki myös käytännön terapiatyötä ottamalla kotiinsa avohoitopotilaita. Päivilä oli turvapaikka myös monelle omaa olemustaan etsivälle herkälle ihmiselle ja taiteilijalle.


title: Sylvi-Sanni Manninen

text: Sylvi-Sanni Manninen kutsui Liperissä sijaitsevaa kotitilaansa Päivilän sanktuariksi ja vuonna 2008 hän perusti Päivilän sanktuarin säätiön jatkamaan elämäntyötään herkkien ihmisten tukemiseksi ja ihmisen henkisen kehityksen ymmärtämiseksi. Sylvi-Sanni Manninen kuoli 22. tammikuuta 2009.


title: Erich Rutemöller

text: Erich Rutemöller (s. 8. helmikuuta 1945) on saksalainen jalkapallovalmentaja ja entinen pelaaja. Hän toimii Fortuna Düsseldorfin johtotehtävissä.


title: Erich Rutemöller

text: Rutemöller aloitti pelaajauransa SC Borussia Rheinessä 16-vuotiaana lukiolaisena. Hän kirjoitti ylioppilaaksi vuonna 1965 ja jatkoi pelaajauraansa Borussiassa. Vuonna 1968 hän siirtyi SSV Göttingeniin, josta kaksi vuotta myöhemmin 1. FC Kölniin. Hän pelasi "Kilipukeissa" kolme kautta ja oli mukana seuran sijoittuessa toiseksi Bundesliigassa kaudella 1972/73. Hän siirtyi kauden jälkeen Yhdysvaltoihin, jossa opiskeli Floridan kansainvälisessä yliopistossa ja pelasi myös yliopiston joukkueessa.


title: Erich Rutemöller

text: Rutemöller palasi Saksaan 1975 ja liittyi 1. FC Kölnin organisaatioon valmennustehtäviin. Hän toimi vuosikymmenen loppuun saakka "Kilipukkien" alle 19-vuotiaiden joukkueen päävalmentajana. Hän siirtyi 1980 Kölnin reservijoukkueen peräsimeen ja luotsasi joukkueensa Amatör Oberliga Nordrheinin mestariksi 1981.


title: Erich Rutemöller

text: Rutemöller jätti Kölnin 1985 siirtyen Bonner SC:n päävalmentajaksi. Seura pelasi hänen johdollaan keskinkertaisesti Oberliga Nordrheinissa. Kesäkuun lopussa 1990 hän palasi Kölniin, tällä kertaa edustusjoukkueen päävalmentajaksi. Rutemöller johdatti Kölnin Saksan cupin finaaliin keväällä 1991. Huonosti alkanut kausi 1991/92 maksoi kuitenkin Rutemöllerille työpaikan ja hän sai potkut elokuussa.


title: Erich Rutemöller

text: Maaliskuussa 1992 Rutemöller palasi valmennustehtäviin FC Hansa Rostockin päävalmentajana. Hän ei onnistunut pelastamaan seuraa putoamiselta Bundesliigasta, mutta sai kuitenkin jatkaa kauden jälkeen päävalmentajana. Menestys 2. Bundesliigassa ei kuitenkaan ollut toivottua ja Rutemöller sai potkut joulukuussa 1992.


title: Erich Rutemöller

text: Vuonna 1994 Rutemöller siirtyi Saksan jalkapallomaajoukkueen valmennustiimiin. Hän toimi apulaisvalmentajan tehtävissä kymmenen vuoden ajan Berti Vogtsin, Erich Ribbeckin ja Rudi Völlerin aikakausina. Vuonna 2000 hänestä tuli myös Saksan jalkapalloliiton valmennuksen koordinaattorina ja 2003–2005 alle 20-vuotiaiden maajoukkuevalmentajana. Hän jätti tehtävänsä valmennuskoordinaattorina vuoden 2007 lopussa.


title: Erich Rutemöller

text: Joulukuussa 2008 Rutemöller siirtyi Iranin maajoukkueen apulaisvalmentajaksi. Päävalmentaja Ali Daein saatua potkut maaliskuussa 2009 tuli Rutemölleristä väliaikaisesti maajoukkueen päävalmentaja. Toukokuussa 2009 hän siirtyi iranilaisen liigaseura Esteghlalin apulaisvalmentajaksi.


title: Erich Rutemöller

text: Huhtikuussa 2014 Rutemölleristä tuli Afganistanin jalkapallomaajoukkueen päävalmentaja. Helmikuussa 2015 hän sai tehdä tilaa Slaven Skeledzicille.


title: Erich Rutemöller

text: Kesäkuussa 2016 Rutemöller nimettiin Fortuna Düsseldorfin johtokunnan kunniajäseneksi. Hänen toimenkuvanaan Fortunan johdossa on vastata seuratoiminnan yleisestä koordinoinnista.


title: Oracle

text: Oracle voi tarkoittaa seuraavia asioita:


title: Salmonellat

text: Salmonellat ovat suolistobakteereita, jotka voivat lisääntyä hapellisissa tai hapettomissa oloissa. Ne ovat gramnegatiivisia sauvabakteereita, jotka liikkuvat uintisiimojen avulla, mutta myös liikkumattomia mutantteja esiintyy. "Salmonella"-bakteerien suku on nimetty amerikkalaisen bakteriologin D. E. Salmonin mukaan.


title: Salmonellat

text:
Sukuun kuuluu kaksi lajia, joilla on yhteensä kuusi alalajia ("S. enterica", "S. salamae", "S. arizonae", "S. diarizonae", "S. houtenae", "S. indica"). Salmonellat jaetaan edelleen eri serotyyppeihin solumembraanin O-antigeenien ja bakteerin uintisiimojen H-antigeenien perusteella. "Salmonellan" serotyyppejä tunnetaan noin 2 500.
 Serotyyppien sisällä salmonelloja jaotellaan edelleen eri fagityyppeihin ja biotyyppeihin. Fagityypitys perustuu salmonellakantojen erilaiseen herkkyyteen bakteriofageille. Biotyypitys perustuu kantojen erilaiseen kykyyn fermentoida sokereita.


title: Salmonellat

text: Salmonella-bakteerien ihanteellinen kasvulämpötila on ruumiinlämpö (37 °C), mutta salmonelloja kasvaa lämpötila-alueella 5–47 °C. Bakteeri pärjää sekä hyvin happamissa että emäksisissä olosuhteissa ja säilyy pitkään pakastetuissa ja kuivatuissa elintarvikkeissa. "Salmonella" on kuitenkin herkkä kuumennukselle ja tuhoutuu jo 70 °C:ssa.


title: Salmonellat

text: "Salmonella" on yleinen eläinten kantama bakteeri, joka voi tartuttaa myös ihmisen. Se leviää eläinten ja ihmisten ulosteista ympäristöön. Etenkin tuotantoeläimiin bakteeri leviää ulosteilla saastuneen rehun ja juomaveden välityksellä. "Salmonella" tarttuu myös ihmisestä toiseen käsihygienian ollessa puutteellinen, jos se päätyy käsien kautta suoraan suuhun tai ruokaan.


title: Salmonellat

text: Salmonellat voivat aiheuttaa joko suolisto- tai yleisinfektion. Yleisinfektioita, lavantautia ja pikkulavantautia, aiheuttavat "S. enterican" serotyypit "S. typhi" ja "S. paratyphi". Näiden tapausten esiintyminen on kuitenkin Suomessa erittäin harvinaista. Muut salmonellat aiheuttavat kuumeista ripulia, salmonelloosia. Noin 80 % Suomessa esiintyneistä tartunnoista on peräisin ulkomaan matkoilta.


title: Salmonellat

text: Potilas saattaa levittää tautia oireettomana jopa kuukausia, mistä syystä uudet pohjoismaiden ulkopuolella matkustaneet ravintolatyöntekijät usein testataan ennen työhönottoa ottamalla ulostenäyte. Jos työntekijällä todetaan salmonellatartunta, työntekijä joutuu seurantaan. Tauti voidaan hoitaa tarvittaessa mikrobilääkityksellä. Mikrobilääkitystä ei kuitenkaan suositella annettavaksi etenkään pahimman ripulivaiheen aikana, sillä tietyssä taudinvaiheessa annettuna sen on todettu jopa pitkittävän kantajuutta.


title: Heath Slater

text: Heath Miller (s. 15. heinäkuuta 1983) on yhdysvaltalainen showpainija, joka työskentelee World Wrestling Entertainmentin SmackDown brändissä nimellä Heath Slater. Hän osallistu ensimmäisen kauden WWE NXT:hen, missä hän sijoittui neljänneksi.


title: Heath Slater

text: Miller harjoitteli WW4A Wrestling-koulussa Atlantassa, Georgiassa ennen hänen debytointia elokuussa 2004. Samaan aikaan hän myös esiintyi kahdessa jakson osassa sketsikomedia show’ssa Blue Collar TVssä. Pian hän esiintyi koillisessa itsenäisissä promootioissa, kuten Georgia Championship Wrestling ja NWA Wildside. NWA Wildsidessa Miller voitti NWA/GCW Columbus Heavyweight mestaruuden voittamalla Scotty Beachin.


title: Heath Slater

text: Joulukuussa 2006 teki sopimuksen WWE:n kanssa ja valitsi Deep South Wrestling territorion. Kun WWE lopetti Deep South Wrestlingin keväällä 2007, WWE loi Florida Championship Wrestlingin Tampaan, Floridaan. Miller oli yksi kahdestakymmenestä muusta painijasta, jotka joutuivat muuttamaan Atlantasta Floridaan edistääkseen harjoittelua. Hän toimi vähän aikaa managerina ja käytti nimenä "Heath Wallace Miller Esq." Hän kuitenkin pian alkoi käyttää oikeaa nimeään Heath Milleriä.


title: Heath Slater

text: 2007 loppupuolella Miller kehui hänen Billy Kidmania, "Happy Hour" nimisessä talk show osassa, mutta sitten hän kommentoi, että Kidmanin ura on rappeutunut. Tämän jälkeen he kävivät lukuisia matseja keskenään. 19. tammikuuta 2008 Miller voitti FCW Southern Heavyweight mestaruuden voittaen Ted DiBiase Jr:n. Miller ja hänen partnerinsa Steve Lewington eteni FCW Tag Team mestaruus turnajaisessa finaaliin, mutta hävisivät The Puerta Rican Nightmaresille (Eddie Colón ja Eric Perez). 22. maaliskuuta 2008 Jake Hagerille voitti Millerin FCW Southern Heavyweight mestaruuden. Syyskuussa Joe Henningin kanssa FCW Tag Team mestaruudet. Mestaruus aikana hän vaihtoi nimensä Sebastian Slateriksi. 30. lokakuuta hävisivät mestaruudet The New Hart Foundationille (Harry Smith & TJ Wilson) Tampa, Floridassa. Slater palasi loukkaantumisen jälkeen 26. FCW:n jaksossa, missä hän päihitti Justin Gabrielin. 13. elokuuta 2009 50. FCW:n jaksossa Slater voitti Tyler Reksin ja hänet julistettiin uudeksi FCW Heavyweight mestariksi. 24. syyskuuta Slater hävisi mestaruutensa Justin Angelile.


title: Heath Slater

text: 16. helmikuuta 2010 Slater ilmoittautui WWE NXT show’n "rookieksi", missä hänen mentori oli Christian. Slater voitti hänen debyytti matsinsa, missä hän ja Christian voittivat Michael Tarverin ja Carliton tag team matsissa. Kaksi viikkoa myöhemmin Slater voitti Carliton ja hänestä tuli ensimmäinen NXT rookie, joka on voittanut NXT pron 1 vs. 1 ottelussa. 30. maaliskuuta NXT:n ensimmäisessä Pro's Poll:ssa Slater sijoitettiin neljänneksi. 6. huhtikuuta hän voitti tynnyrin kanto haasteen ja sai palkinnokseen matsin päätapahtumaan Kanea vastaan, minkä Heath hävisi. 20. huhtikuuta tapahtui ehkäpä NXT:n historian suurin järkytys, kun Slater voitti entisen kuuden kertaisen maailman mestarin, Chris Jerichon päätapahtuma matsissa. 11. toukokuuta NXT:n toisessa äänestyksessä Slater piti vieläkin neljättä sijaa. 25. toukokuuta Slater eliminoitui NXT:stä.


title: Heath Slater

text: 7. kesäkuuta RAW:ssa kaikki ensimmäisen kauden NXT rookiet, Wade Barrettin johdolla sekaantuivat John Cenan ja CM Punkin väliseen päätapahtuma matsiin, hyökkäämällä molempien kimppuun. Tämä ei kuitenkaan vielä riittänyt, he hakkasivat selostajat, kehään kuuluttajan, tuhosivat kehää, turva muuria. Seuraavan viikon RAW:ssa rookiet vaativat, että General Manager Bret Hart antaisi heille täysi aikaisen sopimuksen, mutta Hart erotti ensimmäisen kauden NXT:n voittajan Barrettin ja sanoi että heidän täytisi poistua raknnuksesta. Myöhemmin illalla rookiet raahasivat Bretin limusiiniin ja törmäilivät sillä muihin autoihin, kunnes Bret antoi heille sopimukset, mutta he muuttivat mieltään ja antoivat hänen päättä sunnuntaihin mennessä. WWE Fatal 4 Way PPV:ssä he sekaantuivat päätapahtumaan, mikä käytiin WWE Mestaruudesta John Cenan, Randy Ortonin, Edgen, ja Sheamuksen välillä. Heidän sekaantuminen maksoi Cenalle WWE Mestaruuden, minkä hän hävisi Sheamukselle. Seuraavana iltana Vince McMahon erotti Bret Hartin ja ilmoitti että on palkannut uuden General Managerin, joka on allekirjoittanut jokaiselle ensimmäisen kauden NXT rookie:lle sopimuksen ja hän myös otti uudestaan käyttöön Waden mestaruus ottelu prosessin. Myöhemmin päätapahtumassa rookiet (nimellä Nexus) hyökkäsivät, ei vain Cenan kimppuun vaan myös McMahonin kimppuun, joka oli juuri ottamassa kaiken kunnian heidän teoistaan itselleen. Tämän jälkeen heitä alettiin kutsua nimella Nexus.


title: John F. Seitz

text: John Francis Seitz (23. heinäkuuta 1892 Chicago, Illinois – 27. helmikuuta 1979 Woodland Hills, Kalifornia) oli yhdysvaltalainen elokuvaaja ja keksijä. Seitz aloitti elokuva-alalla laboratorioapulaisena 1909 ja siirtyi kuvaajaksi 1916. Hän oli seitsemän kertaa Oscar-ehdokkaana parhaasta kuvauksesta. Seitz jäi eläkkeelle 1960, jonka jälkeen hän omistautui kuvaustekniikan kehittämiselle ja sai nimiinsä 18 alan patenttia.


title: Kankaan koulu (Kouvola)

text: Kankaan koulu on peruskoulun ala-aste Kouvolassa. Sen vieressä sijaitsee Oppikujan koulu, jossa on erityisluokat. Koulun rehtori on Aleksandra Tuomala-Jantunen. Koulun vanha rehtori oli Hannu Järvelä. Hän jäi eläkkeelle kesällä 2010. Koulussa on yli 300 oppilasta. Koulussa sijaitsevat myös Kouvolan musiikkiluokat. Kankaan koulu on rakennettu vuonna 1914. Ulkoisesti valmis 1.7.1914. Vihkiäisjuhla 20.9.1914.


title: Kankaan koulu (Kouvola)

text: Nykyään Kankaan koulu tunnetaan nimellä Kouvolan Yhteiskoulu ja sen rehtori on Tarja Korhonen. Koulussa on pelkkä yläaste ja oppilaita on yli 300. Koulurakennuksia on kaksi.


title: Peltosalmen VPK

text: Peltosalmen VPK on Iisalmessa toimiva vapaapalokunta. Peltosalmen V.P.K. ry on perustettu vuonna 1938 Iisalmen Peltosalmen taajamaan.


title: Peltosalmen VPK

text: Paloasema sijaitsee Peltosalmen taajamassa, noin 6 km Iisalmen keskustasta etelään. Asemalla on autopaikat kahdelle täysikokoiselle paloautolle, yhdelle pakettiautolle, sekä sosiaali- ja huoltotilat. Paloaseman osoite on Peltosalmentie 4. Hälytystehtäviä vuosittain on noin 10.


title: Silmänkääntötemppu (albumi)

text: Silmänkääntötemppu on Don Huonojen ensimmäinen studioalbumi. Se julkaistiin vuonna 1991 levymerkillä Pyramid. Ilmestyttyään albumia verrattiin Hassisen Koneen "Harsoinen teräs" -albumin jatkumoksi. Soundin albumiarvostelu povasi yhtyeelle menestystä.


title: Silmänkääntötemppu (albumi)

text: Albumin tuotti Mikko Karmila.


title: Doksepiini

text: Doksepiini (kauppanimillä Doxal, Dexedyn ja Sinequan) on ensimmäisen polven trisyklinen masennuslääke (vanhalta nimeltään "tymolepti)." Doksepiini on ainoa bentsoksepiini-ryhmään kuuluva lääke. Sen kehitti Boehringer-Ingelheim, joka on nykyään osa Roche-konsernia. Sillä on lievästi sedatiivisia ja anksiolyyttisiä vaikutuksia. Doksepiini edistää myös jonkin verran nukahtamiskynnysen alenemista. Eräs erityiskäyttöindikaatio on doksepiinin kohdalla ollut syyllisyydentunteet.


title: Doksepiini

text: Doksepiiniä on pidetty hyvin siedettynä ja sen aiheuttamia sivuoireita suhteellisen lievinä. Näitä saattaa kuitenkin esiintyä erityyppisesti. Mm. suun kuivumista ja huimausta saattaa ilmetä. Lääkkeen massiivinen yliannostus voi kuitenkin olla vaarallinen, koska tälloin tajunnantaso saattaa aleta. Lääke ei ole ainakaan suuresti sydäntoksinen, toisin kuten amitriptyliini. Kuten suurimman osan muitakin ei-MAOI-lääkeiden kanssa, MAOI-lääkkeiden käytön lopettamisesta tulisi pitää vähintään 2 viikon väli ennen doksepiinin käytön aloittamista. Varsinaisista vasta-aiheisista sairauksista doksepiinin kohdalla tulisivat kysymykseen lähinnä glaukooma (silmänpainetauti) ja virtsaretentio eli virtsaumpi. Virtsaretention kehittyminen on mahdollista doksepiini-hoidon aikana.


title: Doksepiini

text: Myös nk. kipukynnyslääkkeenä doksepiinia voidaan käyttää varsinkin erilaisissa hermostollisissa kipu- ja särkytiloissa, joskin amitriptyliini on suuresti suositumpi tässä käyttöindikaatiossa. Tällöin lääkityksen vaikutus perustuu kipukynnyksen kohoamiseen. Eräänä esimerkkinä neuralgiasta eli pitkäkestoisesta perifeeriseen tuntohermotukseen liittyvästä vaivasta lienee trigeminusneuralgia, kolmoishermosärky.


title: Doksepiini

text: Tablettien vahvuudet ovat yleensä 10, 25 ja 50 mg.


title: Doksepiini

text: Vuoden 1976 Pharmaca Fennican mukaan, olisi ollut käytettävissä myös lihakseen pistettävä injektio sekä lääkemikstuura. Injektiolääkkeen vahvuutena oli 12,5 mg/ml eli 25 mg 2 ml:ssa per ampulla. Tämän lääkitysmuodon erityisominaisuus oli sen suuri väsyttävyys eli sedaatio, sekä nopea eliminaatio eli hajoaminen elimistössä. Tämän vuoksi lääkepistoksia saatettiin tarvita useita tässä hoitomuodossa.


title: Doksepiini

text: Klassisen masennuksen hoidossa on käytetty pitoisuuksia 75–150 mg/vrk. Nukahtamis- ja univaikeudet (insomnia), joihin on liittynyt ahdistuneisuus ja jännittyneisyys: pitoisuudet ovat olleet tasolla 25–50 mg/vrk. Hoitoannos otetaan iltaisin. Kivunhoidossa käytettäneen samansuuruista annostusta. Lääke otetaan suun kautta (per os). Tabletit (Doxal 10, 25 ja 50 mg) ovat sokeripäällysteisiä.


title: Rantapaksujalka

text: Rantapaksujalka ("Burhinus vermiculatus") on afrikkalainen kahlaaja. Sen elinympäristö ulottuu Liberiasta Nigeriaan ja Gaboniin, joskus ehkä jopa Ugandaan (alalaji "buettikoferi"), ja Zairesta itään eteläiseen Somaliaan ja sieltä itäiseen ja eteläiseen Etelä-Afrikkaan (nimialalaji "vermiculatus"). Lajin holotyypin kuvaili Jean Cabanis Jipejärveltä Taitan läheltä Keniasta 1868.


title: Suomupaksujalka

text: Suomupaksujalka ("Burhinus capensis") on afrikkalainen kahlaaja. Sen elinympäristö ulottuu Senegalista Eritreaan, Somaliaan ja Arabian niemimaan eteläosaan, ja sieltä etelään Etelä-Afrikkaan, Namibiaan ja Angolaan. Siitä tunnetaan neljä alalajia. Lajin holotyypin kuvaili Martin Lichtenstein Hyväntoivonniemeltä 1823.


title: Amerikanpaksujalka

text: Amerikanpaksujalka ("Burhinus bistriatus") on keski- ja eteläamerikkalainen kahlaaja. Sen elinympäristö ulottuu Etelä-Meksikosta Costa Rican luoteisosiin ja Hispaniolaan, sekä Kolumbiasta Venezuelaan, Guyanaan ja Brasilian pohjoisimpiin osiin. Siitä tunnetaan neljä alalajia. Lajin holotyypin kuvaili Johann Georg Wagler Meksikosta 1829.


title: Perunpaksujalka

text: Perunpaksujalka ("Burhinus superciliaris") on eteläamerikkalainen kahlaaja. Sen elinympäristö ulottuu Tyynenmeren rannikkoa pitkin Ecuadorin eteläkärjestä Perun eteläosiin. Lajin holotyypin kuvaili Johann Jakob von Tschudi Perun rannikolta 1843.


title: Ruiskurusketus

text: Ruiskurusketus () tarkoittaa itseruskettavalla aineella aikaansaatavaa rusketusta, jossa aine levitetään ruiskulla. Ammattilaiskäytössä ruiskurusketusaine levitetään pääsääntöisesti kynäruiskulla, jolle tarvittava paine luodaan kompressorilla. Kynäruiskulla itseruskettava aine saadaan ruiskutettua hienojakoisena sumuna, jolloin on mahdollista päästä itseruskettavia voiteita tasaisempaan lopputulokseen.


title: Ruiskurusketus

text: Aktiivisena rusketusaineena käytetään dihydroksiasetonia (DHA), kuten itseruskettavissa voiteissakin. DHA on luonnossa esiintyvä ainesosa, jota saadaan kasviksista, kuten sokerijuurikkaista ja sokeriruo’osta. DHA reagoi aminohappojen kanssa ihon pintakerroksissa ja tuottaa ruskean värin. Ensimmäiset itseruskettavat voiteet tulivat markkinoille vuonna 1960. Siitä lähtien DHA:ta on käytetty auringottomien rusketusaineiden yleisimpänä ainesosana.


title: Statkraft

text: Statkraft AS on Norjan valtion omistama kansainvälinen energiayhtiö, jonka pääkonttori on Oslossa. Yhtiö vastaa noin 35 prosentista Norjan energiantuotannosta ja se on Pohjoismaiden 3. suurin sähköntuottaja. Yhtiöllä on vesi-, maakaasu-, tuuli- ja biokaasuvoimoita myös Pohjoismaiden ulkopuolella, mutta sen kapasiteetista valtaosa eli 80 prosenttia sijoittuu Pohjoismaihin. Norjan ja Ruotsin ohella Saksan voimalat ovat yhtiölle erityisen merkittäviä. Yhtiön euromääräisiä velkakirjoja noteerataan Lontoon pörssissä (LSE: eurobondi esimerkiksi ).


title: Statkraft

text: Suomessa Statkraft omisti vuoteen 2014 asti Statkraft Suomi Oy -nimisen yhtiön, jonka se myi neljälle suomalaiselle energiayhtiölle. Yhtiön nykyinen nimi on Kolsin Vesivoimantuotanto Oy.


title: Statkraft

text: Yhtiö perustettiin vuonna 1992 jakamalla Norjan valtion voimalatoiminnot kahteen osaan: energiantuotantoyhtiöön Statkraft SF ja sähköverkkoyhtiöön Statnett SF. Valtionyhtiö Statkrafin toiminta määritellään kaupallisen yhtiön mukaiseksi, vaikka maan parlamentti ohjaakin sitä vielä tässä vaiheessa.


title: Statkraft

text: 1993 pohjoismaiset sähkömarkkinat eli sähköpörssi Nord Pool perustetaan. Vuonna 1996 Statkraft alkaa laajentua ostamalla muita energiayhtiötä. Vuonna 1997 Svartisenin vesivoimalahanke valmistuu. Vuosina 1998–1999 yhtiö perustaa sähkökauppaan perustuvan toimipisteet Hollantiin ja Saksaan sekä ostaa lisää energiayhtiöitä, esimerkiksi tanskalaisen Scanenergi-yhtiön. Vuosina 2000–2001 ostokset jatkuvat. Norjan pääministeri Jens Stoltenberg kertoo, että suurimittaisten vesivoimahankkeiden rakentamisen aika Norjassa on ohi. Yhtiö ostaa osuuden Ruotsin ja Saksan välisestä sähkökaapelista. Vuosina 2002–2004 yhtiön aiemmin nauttima valtiontakaus poistetaan ja yhtiömuodon muutos toteutetaan. Lokakuun 1. päivänä 2004 valtionyhtiö muutetaan osakeyhtiöksi: energiakonserni Statkraft AS syntyy.


title: Statkraft

text: Vuosina 2004–2007 yhtiö jatkoi laajenemistaan. Se osti vesivoimaloita Ruotsista ja Suomesta. Yhtiö rakensi tuulivoimaloita, osallistui tuulivoimahankkeisiin myös Iso-Britanniassa, rakensi maakaasuvoimaa Saksaan ja Norjaan sekä perusti useita myyntikonttoreita eri puolille Eurooppaa. Vuonna 2008 yhtiö osti E.ON-konsernilta merkittävän määrän sähkö- ja kaukolämpövoimaloita Ruotsista, Saksasta ja Iso-Britanniasta.


title: Statkraft

text: Vuonna 2013 yhtiöllä oli oman ilmoituksensa mukaan yhteensä 322 sähkö- tai lämpövoimalaa. Voimaloiden asennettu yhteiskapasiteetti oli yli 16 000 MW, josta 80 % on Norjassa tai muualla Pohjoismaissa, 14 % luoteisessa Euroopassa ja 6 % kaakkois-Euroopassa tai Euroopan ulkopuolella. Merkittävimmät maat yhtiön tuotannossa ovat Norja, Ruotsi ja Saksa. Yhtiö tuottaa vuosittain noin 60 TWh sähköä, josta 91 % on uusiutuvaa energiaa. Yhtiö on Norjan suurin sähköntuottaja ja Pohjoismaiden 3. suurin tuottaja.


title: Iin rovastikunta

text: Iin rovastikunta oli Oulun hiippakunnan rovastikunta 1932-2012. Rovastikuntaan kuuluivat Haukiputaan, Iin, Kiimingin, Kuusamon, Posion, Pudasjärven, Ranuan, Taivalkosken ja Yli-Iin luterilaiset seurakunnat. Ranuan seurakunta siirtyi 1938 ja Posion 1949 osaksi Kemin rovastikuntaa.


title: Iin rovastikunta

text: Iin rovastikunta syntyi 1932 Oulun tuomiorovastikunnan pohjoisten osien seurakunnista. Kuntaliitosten myötä osa maaseurakunnista palautui kaupunkiseurakuntina takaisin Oulun tuomiorovastikuntaa ja Oulun seurakuntayhtymään. Jäljelle jääneistä Kuusamon, Pudasjärven ja Taivalkosken seurakunnista muodostettiin vuoden 2013 alusta Koillismaan rovastikunta.


title: Iin rovastikunta

text: Iin rovastikunnan viimeinen lääninrovasti oli Haukiputaan seurakunnan kirkkoherra Jaakko Kaltakari.


title: Let’s Bottle Bohemia

text: Let's Bottle Bohemia on irlantilaisyhtye The Thrillsin vuonna 2004 julkaistu toinen studioalbumi.


title: Let’s Bottle Bohemia

text:
Albumia myytiin yhtyeen kotimaassa platinalevyyn oikeuttava määrä. Se nousi viikon ajaksi, viikolla 38/2004 (julkaisuviikollaan), Irlannin albumilistan kärkeen, ja Britannian albumilistalla se oli korkeimmillaan sijalla yhdeksän. "Let's Bottle Bohemia" pysyi Irlannin listoilla yhdeksän ja Britannian listoilla neljä viikkoa.
Albumilta julkaistiin kolme singleä: "Whatever Happened to Corey Haim?", "Not for All the Love in the World" ja "The Irish Keep Gate-crashing". Listoilla näistä parhaiten menestyi ensiksi mainittu, joka nousi Irlannin singlelistalla korkeimmillaan sijalle 17 ja Britannian singlelistalla korkeimmillaan sijalle 22.


title: Let’s Bottle Bohemia

text: Albumin tuotti Dave Sardy ja se äänitettiin Los Angelesissa, Yhdysvalloissa. Albumilla vieraili monia muusikkoja, tunnetuimpina Van Dyke Parks ja R.E.M.-yhtyeen kitaristi Peter Buck.


title: Anatoli Rybakov

text: Anatoli Naumovitš Rybakov (; 14. tammikuuta 1911 Tšernigov, Venäjän keisarikunta, nyk. Ukraina – 23. joulukuuta 1998 New York, Yhdysvallat) oli venäjänjuutalainen kirjailija. Hän tuli erityisen tunnetuksi romaanitrilogiastaan Arbatin lapset, johon kuuluu muitakin teoksia. Arbatin lapset on kirjoitettu 1960-luvulla, mutta julkaistu vasta Gorbatšovin aikana 1988. Teoksen aiemmat julkaisusuunnitelmat keskeytettiin viime hetkellä vuosina 1966 ja 1978, joten se levisi Neuvostoliitossa pitkään samizdat-julkaisuina. Rybakovin romaania Raskasta hiekkaa pidetään ensimmäisenä neuvostoliittolaisena holokaust-romaanina.


title: Anatoli Rybakov

text: Rybakovin isä Naum Rybakov oli itse syntynyt Staryi Arbatilla, (suomeksi "Vanha kärrytie"), joka on yhä Moskovan pääkatu. Anatoli Rybakov oli itse karkotuksessa Siperiassa, joten hänellä on henkilökohtaista kokemusta Stalinin ajan terrorista. Itse Arbatin lapset kertoo moskovalaisista nuorista, jotka Neuvostoliiton alkuajat ajoivat eri suuntiin. Anatoli Rybakov onnistui hankkimaan useita neuvostoajan palkintoja. Hän siirtyi kuitenkin elämänsä loppuvaiheissa Yhdysvaltoihin.


title: Gancia

text: Gancia on italialainen viiniyhtiö, jonka on vuonna 1850 perustanut Carlo Gancia Piemonten alueelle Italiaan. Gancia oli Italian ensimmäinen kuohuviiniyhtiö. Argentiinassa on yleistä lisätä Gancian aperitiivejä pirtelöön.


title: Gancia

text: Kuohuviinit:


title: Gancia

text: Aperitiivit:


title: Australianpaksujalka

text: Australianpaksujalka ("Burhinus grallarius") on australialainen kahlaajalintu. Sen esiintymisalue ulottuu Länsi-Australian pohjois- ja eteläosista Pohjoisterritorion halki Queenslandiin ja sieltä etelään Victoriaan. Se elää myös Papua-Uuden-Guinean Trans-Fly-alueella. Lajin holotyypin kuvaili John Latham Uudesta Etelä-Walesista vuonna 1802.


title: Savages (vuoden 1972 elokuva)

text: Savages on vuoden 1972 elokuva, jonka ohjasi James Ivory ja käsikirjoittivat Ivoryn idean pohjalta George Swift Trow ja Michael O'Donoghue.


title: Savages (vuoden 1972 elokuva)

text: Elokuva alkaa siitä, kun alkeellisen ”mutaihmisten” heimon uhrausmenojen kesken heidän metsänsä läpi vierii krokettipallo. Heimo seuraa sitä ja löytää lopulta itsensä laajalta, aavikoituneelta Westchesterin maatilalta 1930-luvulta.


title: Kalajoen rovastikunta

text: Kalajoen rovastikunta on yksi Oulun hiippakunnan yhdeksästä rovastikunnasta. Rovastikuntaan kuuluvat Alavieskan, Haapajärven, Haapaveden, Kalajoen, Kärsämäen, Nivalan, Oulaisten, Pyhäjoen, Reisjärven, Sievin ja Ylivieskan luterilaiset seurakunnat.


title: Isopaksujalat

text: Isopaksujalat ("Esacus") on rantalintujen lahkoon ja paksujalkojen heimoon kuuluva lintusuku. Isopaksujalkoja on kaksi lajia:


title: Chrissie Hynde

text: Christine Ellen "Chrissie" Hynde (s. 7. syyskuuta 1951 Akron, Ohio) on yhdysvaltalainen laulaja, kitaristi ja lauluntekijä. Hän tuli tunnetuksi yhtyeessä The Pretenders. Pretendersin tyyli on lähinnä punkrock-vaikutteinen.


title: Rosvot ja jeparit

text: Rosvot ja jeparit ("Cops and Robbers") on vuonna 1973 ensi-iltansa saanut elokuva, jonka ohjasi Aram Avakian ja kirjoitti Donald E. Westlake oman romaaninsa pohjalta. Elokuvan pääosissa näyttelevät Cliff Gorman Tomina ja Joseph Bologna Joena.


title: Rosvot ja jeparit

text: Roger Greenspun kirjoitti elokuvasta hyvin ylistävästi The New York Timesiin.


title: Rosvot ja jeparit

text: Tom ja Joe ovat kaksi newyorkilaista poliisia jotka päättävät onnistua suuressa ryöstössä ja siirtyä rahoineen eläkkeelle. Paikallisen mafian johtaja haluaa arvopapereita, joten niitä he yrittävät hänelle hankkia Central Parkissa. Selviävätkö poliisit keikastaan sekä rahat että henget tallella?


title: Pohjois-Korean energiapolitiikka

text: Pohjois-Korean energiapolitiikka kertoo Pohjois-Korean energiankäytöstä ja energiapolitiikasta ja eri sidosryhmien näkemyksistä energian käytön kehitykseen ja ohjaamiseen mukaan lukien energiantuotanto, jakelu ja kulutus. Siihen sisältyvät lait, sopimukset, verot ja ohjauskeinot.


title: Pohjois-Korean energiapolitiikka

text: Energiantuotannossa Pohjois-Korea on lähes omavarainen. Energiankulutus asukasta kohti oli IEA:n mukaan alle 10 % Etelä-Koreaan verrattuna vuonna 2007. Pohjois-Korean väestömäärä oli noin puolet Etelä-Korean väestöstä vuonna 2007 (24 milj/48 milj). Sähkön kokonaiskulutus vuonna 2007 oli alle 5 % Etelä-Koreaan verrattuna (18,1/412,0).


title: Intianpaksujalka

text: Intianpaksujalka ("Esacus recurvirostris") on eteläaasialainen kahlaaja. Sen elinympäristö ulottuu Kaakkois-Iranista Intian kautta Sri Lankaan, Indokiinaan ja Hainaniin. Lajin holotyypin kuvaili Georges Cuvier Nepalista 1829.


title: Mark Cuban

text: Mark Cuban (s. 31. heinäkuuta 1958 Pittsburgh) on yhdysvaltalainen yrittäjä ja Dallas Mavericksin omistaja. Cuban on tullut tunnetuksi Internetiin liittyvistä liiketoimista. Hänen omaisuudensa arvioitiin olevan 3,3 miljardia dollaria vuonna 2011. Cuban myös omistaa NBA-joukkueen Dallas Mavericksin.


title: Mark Cuban

text: Cubanin ensimmäinen yritys oli MicroSolutions, jonka hän myi vuonna 1990 CompuServelle. Vuonna 1995 Cuban perusti Audionetin, josta tuli myöhemmin Broadcast.com. Neljä vuotta perustamisen jälkeen Yahoo! osti yrityksen. Tämän jälkeen Cuban oli mukana perustamassa mediayhtiö 2929 Entertainmentia. Samaan aikaan hänestä tuli NBA-seura Dallas Mavericksin omistaja. Mavericksissa Cuban tuli tunnetuksi kärkkäistä lausunnoistaan, joiden takia hän oli yksi liigan sakotetuimmista henkilöistä.


title: Mark Cuban

text: Cuban on myös yksi bisnesidea-tv-ohjelman "Leijonan luola USA" ("Shark Tank") liikemies-sijoittajista.


title: Villit juhlat

text: Villit juhlat ("The Wild Party") on James Ivoryn ohjaama ja Ismail Merchantin tuottama yhdysvaltalainen komediaelokuva vuodelta 1975. Sen pääosissa ovat James Coco ja Raquel Welch.


title: Villit juhlat

text: Ikääntynyt 1920-luvun elokuvatähti Jolly Grimm päättää yrittää comebackia järjestämällä juhlat uuden elokuvansa näyttämistä varten. Juhlat kuitenkin muuttuvat joksikin aivan muuksi kuin Jolly on ajatellut. Elokuva loppuu siihen, että Jolly tappaa rakastajattarensa Queenien ja näyttelijän, joka oli kiinnostunut naisesta.


title: Villit juhlat

text: Elokuva perustuu väljästi Joseph Moncure Marchin kirjoittamaan runoon, ja se kuvattiin Riversidessa Kaliforniassa. Runosta tehtiin myös kaksi musikaalia. Tanssikohtauksen koreografian suunnitteli Patricia Birch.


title: Villit juhlat

text: "Video-oppaassa" vuodelta 1994 Sam Inkinen kutsuu "Villejä juhlia" 1920-luvun mykkäelokuvan tähtiä satirisoivaksi hullutteluksi ja antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" sanoo elokuvaa hyvistä roolisuorituksista huolimatta jotenkin ontoksi ja antaa sille kaksi ja puoli tähteä neljästä.


title: Siru

text: Siru on suomalainen naisen etunimi. Etunimenä se on lyhentymä Siiri-nimen hyväilymuodosta "Sirukka", Siiri taas on suomalainen muoto skandinaavisesta nimestä Sigrid..


title: Siru

text: Vuoden 2009 loppuun mennessä Suomessa on nimi Siru annettu Väestörekisterikeskuksen tietojen mukaan 1000 henkilölle. Almanakkaan nimi lisättiin vuonna 2010, ja Sirun nimipäivä on 30. syyskuuta.


title: Riuttapaksujalka

text: Riuttapaksujalka ("Esacus magnirostris") on Kaakkois-Aasiassa ja Australiassa elävä kahlaajalintu. Sen esiintymisalue ulottuu Andamaaneilta Malakan niemimaalle ja Filippiineille sekä sieltä etelään Indonesiaan, Papua-Uuteen-Guineaan, Australiaan ja Tyynenmeren saarille. Lajin holotyypin kuvaili Louis Jean Pierre Vieillot Depuch Islandilta Australian luoteisrannikon edustalta vuonna 1818.


title: The Dead Sleep Easy

text: The Dead Sleep Easy on vuoden 2007 kanadalainen draamaelokuva.


title: The Dead Sleep Easy

text: Tarina keskittyy meksikolaiseen painijaan (Ian Hodgkinson), joka tunnetaan vain nimellä The Champ, jonka meksikolainen järjestäytyneen rikollisuuden kopla palkkaa riveihinsä miehen tapettua kilpailijansa. Muutamien erikoisten tapahtumien jälkeen The Champ päättää yrittää hyvittää rikoksensa.Elokuvalla on ollut muutamia erikoisjulkaisuja:Elokuva julkaistiin DVD:llä 5. maaliskuuta 2009.


title: Jade (nimi)

text: Jade on naisen etunimi, joka johtuu saman nimisestä jalokivestä.


title: Jade (nimi)

text: Vuoden 2012 loppuun mennessä Suomessa on nimi Jade annettu Väestörekisterikeskuksen tietojen mukaan annettu noin 1750 naiselle ja ainakin kahdeksalle miehelle. Suurin osa Jade-nimisistä on syntynyt 2000-luvulla. Ennen vuotta 1920 nimeä ei ollut annettu kenellekään ja ennen vuotta 1960 alle kymmenelle henkilölle. Almanakkaan nimi lisättiin vuonna 2010, ja Jaden nimipäivä on 9. heinäkuuta.


title: Ihmisoikeudet Haitissa

text: YK:n mukaan ihmisoikeuksiin sisältyy muun muassa sananvapaus, liikkumisoikeus, uskonnonvapaus ja poliittinen vapaus.


title: Ihmisoikeudet Haitissa

text: Human Rights Watch mukaan vuonna 2009 Haitin hallituksen vakaus oli parantunut, mutta maa kärsi rikollisuudesta ja kroonisista ihmisoikeusongelmista. Niihin sisältyivät huonot vankilaolot, poliisin väkivalta, ihmisoikeuksien puolustajien uhkaukset ja aiempien ihmisoikeusloukkausten rankaisemattomuus. Haitin ihmisoikeuksiin vaikuttavat ruokamellakat, neljä hurrikaania vuonna 2008, korruptio, huumekauppa ja maailman talouskriisi. Vuonna 2008 ongelmiin sisältyi köyhyys (ravintopula, koulutus, terveydenhoito, vesipula), ihmiskauppa ja naisiin kohdistuva väkivalta. YK on kuvannut Haitin ihmisoikeustilannetta katastrofaaliseksi. Elintasoero mustan enemmistön ja ranskankielisen vähemmistön välillä on suuri. Huumekauppa korruptoi oikeusjärjestelmää. Haitin väestömäärä oli 6,9 miljoonaa vuonna 1993, 8,0 miljoonaa vuonna 2000 ja 9,8 miljoonaa vuonna 2008.


title: Ihmisoikeudet Haitissa

text: Haitia on kohdannut lukuisat luonnonkatastrofit: pyörremyrskyjä, maanjäristyksiä ja metsäkadosta aiheutuvia tulvia. Maa on läntisen pallonpuoliskon köyhin. Yli puolet kansasta ansaitsi alle 2 $ päivässä vuonna 2010. Sähkö ja vesi ovat ylellisyyttä. Bruttokansantuote asukasta kohti on Haitissa 455 € ja Saksassa 33 230 €. Helsingin Sanomien pääkirjoituksen mukaan vuoden 2010 maanjäristys oli julmuudessaan monella mittarilla äärimmäinen. Järistys murskasi entuudestaan köyhän maan infrastruktuurin ja kansainväliset avustusprojektit.


title: Ihmisoikeudet Haitissa

text: Haitissa oli vuonna 1981 itsenäisyyden ajan 36 presidentistä murhattu tai teloitettu 23 presidenttiä. Helsingin Sanomien mukaan vallankaappauksia oli ollut yli 30 vuonna 2010.


title: Ihmisoikeudet Haitissa

text: Yhdysvallat miehitti Haitin vuonna 1915, ja maasta tili yhdysvaltalaisten virkamiesten hallitsema protektoriaatti. Yhdysvallat valvoi rahataloutta, tulleja ja tuki monia diktaattoreita. Amerikkalaisia vastaan oli useita kapinoita: vuonna 1918, 1929 ja 1930. Vuonna 1934 Yhdysvallat joutui vetämään joukkonsa pois, mutta säilytti taloudellisen ja poliittisen vallan. Amerikkalaismieliset diktatuurit ja sotilasjuntat hallitsivat 1945-1957. Francois Duvalier ”Papa Doc” hallitsi diktaattorin valtuutuksin 1957-1971, mihin sisältyi poliittisten vankien kidutukset ja murhat. Seuraaja oli hänen poikansa Jean-Claude Duvalier ”Bebe Doc”. Molempien aikana veriteoista vastasi nuorisoliiton ja salaisen poliisin yhdistelmä: kansalliset turvajoukot ”Mouvement de Renovation Nationale” eli ”Tonton Macoute”. Vuoden 1964 perustuslain mukaan presidentin virka oli elinikäinen. Vaikka maassa oli muodollisesti perustuslaki ja 58-jäseninen parlamentti, presidentillä oli käytännössä kaikki valta. Parlamentin kaikki jäsenet olivat Parti Unite National –jäseniä.


title: Ihmisoikeudet Haitissa

text: Vuonna 1990 oli vapaat vaalit, jotka voitti pappi Jean-Bertrand Aristide. Hänet syrjäytettiin vuonna 1991, mutta valittiin uudestaan vuonna 2000. Aristide ajettiin Etelä-Afrikkaan vuonna 2004. Vuoden 1993 alusta YK:n turvallisuusneuvosto käytti talouspakotteita pakottaakseen Haitin sotilasjuntan palauttamaan Aristiden valtaa. Jimmy Carterin neuvottelujen jälkeen sotilasjuntta luopui vallasta syyskuussa 1994 ja lähti maanpakoon. Kolmen vuoden jälkeen Aristide palasi maanpaosta USA:sta 15.10.1994. Vuoden 1995 vaaleihin Aristide ei voinut osallistua, koska Haitin perustuslaki esti kahden perättäisen kauden. Sotilasjuntan (kenraali Raoul Cedras) aikana tapettiin noin 3000 pääasiassa Aristiden kannattajaa. Erityisesti armeijan terrorijoukot iskivät slummikortteleihin. Parlamentti sääti armahduslain lokakuussa 1994 kaikkiin Aristiden kannattajiin kohdistuneisiin rikollisuuksiin. Hallitus muodosti joulukuussa 1994 ”totuuskomission” ihmisoikeusrikkomusten tutkintaan.. Olli Kivisen mukaan Yhdysvallat osallistui presidentti Aristiden kaatamiseen vuonna 2004.


title: Ihmisoikeudet Haitissa

text: Talouspakotteet johtivat suuriin ympäristövahinkoihin Haitissa. 97 % metsistä käytettiin polttoaineeksi. Sadot niukkenivat. Padot ja vesijärjestelmä tuhoutuivat. Tuhojen arvoksi arvioitiin vuonna 1995 100 milj. $. Sotilasjuntan aikana 1991-1993 vienti laski 163 milj. $:sta 72 milj. $:iin ja tuonti 300 milj. $:sta 173 milj. $:iin. Vuonna 1994 väestöstä 75 % oli työttömiä ja 75 % aliravittuja. Haiti oli läntisen maailman köyhin maa. Ulkomaanvelka oli 773 milj. $ ja kehitysapu 82 milj. $.


title: Ihmisoikeudet Haitissa

text: Vuodesta 2004 YK:n MINUSTAH on pyrkinyt ihmisoikeuksien parantamiseen ja demokraattisten instituutioiden ja lain stabilointiin. MINUSTAH toiminta äänestettiin vuonna 2009 turvallisuusneuvostossa jatkamaan toimintaa ainakin 15.10.2010 asti. YK-joukot ovat olleet maassa vuodesta 2004. Vuonna 2009 Brasilian komennossa oli 7 057 sotilasta ja 2 066 poliisia. Ban Ki-Moon nimitti presidentti Bill Clintonin YK:n Haitin erikoislähettilääksi 19.5.2009.


title: Ihmisoikeudet Haitissa

text: Vuonna 1980 paljastui Haitin venepakolaiset. Haitilaisia arvioitiin saapuneen köyhyyden vuoksi useamman vuoden aikana Floridaan yhteensä 30 000 ihmistä.


title: Ihmisoikeudet Haitissa

text: YK:n lastenrahaston mukaan vuonna 2009 vain puolet kouluikäisistä lapsista käy koulua ja 2 % suorittaa yläasteen ja/tai lukion (secondary school).


title: Jade (täsmennyssivu)

text: Jade voi tarkoittaa seuraavia:


title: Valtion säveltaidetoimikunta

text: Valtion säveltaidetoimikunta on valtion taidehallintoon kuuluva Taiteen keskustoimikunnan alaisuudessa toimiva säveltaiteen asiantuntijaryhmä, jonka 11 jäsentä opetusministeriö valitsee kolmeksi vuodeksi kerrallaan valtakunnallisten säveltaidejärjestöjen tekemien ehdotusten perusteella. Toimikunta jakaa suomalaisille artisteille säveltaidepalkintoa.


title: L’Algérino

text: L’Algérino (oik. Samir Djourhlel, s. 2. toukokuuta 1981 Marseille) on ranskalainen rap-artisti, jolla on algerialaiset sukujuuret.


title: L’Algérino

text: L’Algérino syntyi Marseillessa, jossa hän kiinnostui nuorena hip hop -musiikista ja alkoi kirjoittaa omia sanoituksia yhdeksänvuotiaana omasta lähiöstä.


title: L’Algérino

text: L’Algérino aloitti varsinaisen musiikkiuransa Akhenatonin myötä, joka huomasi hänen kykynsä. Sitä ennen L’Algérinon levyttäjänä toimi Hafid Fédaouche ja hän oli mukana hetkellisesti B-Vice Junior ja 45 Niggaz yhtyeissä. L’Algérino oli sittemmin IAM-yhtyeen mukana kiertueella, kunnes aloitti soololevyttämisen vuodesta 2005. Hänen ensimmäinen albumi oli "Les Derniers seront les premiers", jonka hän levytti yhdessä Akhenaton kanssa ja toinen "Mentalité Pirate" julkaistiin vuonna 2007.


title: Uuden-Seelannin koripallomaajoukkue

text: Uuden-Seelannin koripallomaajoukkue edustaa Uutta-Seelantia koripallon maajoukkuekilpailuissa.


title: Uuden-Seelannin koripallomaajoukkue

text: Uusi-Seelanti on ollut mukana Oseanian-mestaruuskilpailuissa vuodesta 1971 eli ensimmäisistä kisoista alkaen. Useana vuonna maa on ollut Australian ohella ainoa kilpailuihin osallistunut joukkue. Ensimmäistä kertaa Uusi-Seelanti pääsi MM-kilpailuihin vuonna 1986, jolloin sen sijoitus oli 21:s.


title: Uuden-Seelannin koripallomaajoukkue

text: Ensimmäistä kertaa Uusi-Seelanti oli olympiakoripallossa mukana vuoden 2000 kisoissa, jolloin sen sijoitus oli yhdestoista. Seuraavissa olympiakisoissa vuonna 2004 se sijoittui yhtä pykälää paremmin. Parhaan MM-kisasijoituksensa maa saavutti Indianapolisin kisoissa 2002. Tällöin se hävisi pronssiottelussa Saksalle luvuin 117–94.


title: Kokkolan rovastikunta

text: Kokkolan rovastikunta on Oulun hiippakuntaan kuuluva rovastikunta. Rovastikuntaan kuuluu koko Keski-Pohjanmaan maakunnan alue eli Halsuan, Kannuksen, Kaustisen ja Ullavan, Kokkolan suomalainen, Kälviän, Lohtajan, Perhon, Toholammin ja Vetelin luterilaiset seurakunnat.


title: Titianus

text: Lucius Salvius Otho Titianus oli Rooman keisarin Marcus Salvius Othon vanhempi veli. Titianus meni naimisiin Cocceian kanssa, joka oli noin 30 vuotta myöhemmin Roomaa hallinneen Marcus Cocceius Nervan sisko. Titianus sai Cocceian kanssa yhden lapsen, Lucius Salvius Otho Cocceianuksen.


title: Roomalainen maili

text: Roomalainen maili oli Rooman valtakunnassa käytössä ollut mittayksikkö. Sen alkuperäinen latinankielinen nimitys oli "mille passuum" ('tuhat askelparia'; monikossa "milia passuum", 'tuhatta askelparia'). Yhden roomalaisen mailin pituus oli 1000 askelparia, jonka arvioidaan olevan metreissä noin 1 479.


title: Kosraenkottarainen

text: Kosraenkottarainen ("Aplonis corvina") oli Tyynellämerellä, Mikronesian liittovaltiossa sijaitsevalla Kosraen saarella elänyt kotoperäinen kottaraislaji, joka kuoli sukupuuttoon 1800-luvun puolivälissä. Yleisväriltään mustasta linnusta tunnetaan vain kaksi näytettä, jotka Heinrich von Kittlitz keräsi 1828.


title: Kosraenkottarainen

text: Lintu oli yleisväriltään kiiltävän musta. Kussakin höyhenessä oli kiiltävät reunat, joiden väri vaihteli teräksenvihreästä purppuranpunaiseen. Jalat ja pitkä nokka olivat mustat.


title: Kosraenkottarainen

text: Kosraenkottarainen eli Mikronesian liittovaltiossa sijaitsevalla Kosraen saarella. Sen elinympäristöä olivat vuorten rinteillä kasvavat subtrooppiset ja trooppiset kosteat metsät. Lintu oli ilmeisesti saapunut saarelle jo varhain, yhtenä ensimmäisistä lajeista. Se ei ollut kehittynyt muista Mikronesiassa tavattavista kottaraislajeista, vaan mahdollisesti salomoninkottaraisesta ("Aplonis grandis") tai jostakin sen lähisukulaisesta. Pitkän nokan perusteella sen lähin sukulainen on luultavasti samoankottarainen ("A. atrifusca"). Myös biakinkottarainen ("A. magna") on kosraenkottaraista muistuttava, mutta sitä pitkäpyrstöisempi ja lyhytnokkaisempi laji.


title: Kosraenkottarainen

text: Lajista on olemassa vain kaksi näytettä. Kummatkin keräsi Heinrich von Kittlitz vuonna 1828, ja niitä säilytetään nykyisin Pietarissa. Joidenkin lähteiden mukaan säilyneitä nahkoja olisi kuitenkin viisi kappaletta. Kittlitz teki linnusta myös piirroksen.


title: Kosraenkottarainen

text: Kosraenkottaraisesta ei ole tehty havaintoja Kittlitzin vierailun ja näytteiden keruun (vuodenvaihde 1827–1828) jälkeen. Lintu oli hyvin todennäköisesti kuollut sukupuuttoon vuoteen 1880 mennessä, jolloin saksalainen tutkimusretkeilijä Otto Finsch vieraili saarella eikä nähnyt ainuttakaan lajin edustajaa. Vuonna 1931 saaren vuoristoissa suoritettiin etsintöjä kottaraisen löytämiseksi, mutta ne eivät tuottaneet tulosta. Häviämisen syynä olivat todennäköisesti rotat, joita kulkeutui Kosraelle vahingossa valaanpyytäjien laivojen kyydissä ja jotka ovat alueella yhä runsaslukuisia. Rotat söivät lintujen munia ja poikasia.


title: Tapiolan jalkapallostadion

text: Tapiolan jalkapallostadion on Espoon Tapiolan urheilupuistoon suunnitteilla oleva jalkapallostadion, joka tulisi FC Hongan käyttöön.


title: Tapiolan jalkapallostadion

text: Stadionin kaavaillaan vetävän 8 000 henkeä, ja yksi stadionin erikoisuuksista on suljettava katto, jonka ansiosta kentällä voidaan pelata myös talvisin. Stadionin kustannusarvio on 22 miljoonaa euroa, ja sen rakennustyöt on aikomus aloittaa vuoden 2011 aikana. Stadionin rakennuttaa Tapiolan jalkapallostadion Oy, jonka omarahoitusosuus on 8,6 miljoonaa euroa. Yhtiön suurin henkilöosakas on liikemies Toivo Sukari 20 prosentin osuudellaan. FC Hongan edustusjoukkuetoimintaa harjoittavan Pallohonka Oy:n pääosakkaat Jouko Harjunpää ja Jouko Pakarinen omistavat stadionyhtiöstä molemmat 10 prosenttia.


title: Tapiolan jalkapallostadion

text: Valtion tuki hankkeelle on epävarma, vaikka Suomen Olympiakomitea on ottanut sen huippu-urheilun valtakunnallisten rakennushankkeiden listalle.


title: Sonetteja laumalle

text: Sonetteja laumalle on Juice Leskisen ensimmäinen runokokoelma. Kirjan on kustantanut Kirjayhtymä vuonna 1975. Kannen kuvan on piirtänyt Juho Juntunen. Runokokoelman nimi viittaa humoristisesti Francesco Petrarcan teokseen "Sonetteja Lauralle".


title: Kuka murhasi rock’n’roll tähden

text: Kuka murhasi rock’n’roll tähden on Juice Leskisen kirjoittama kirja, joka julkaistiin vuonna 1978. Kirja on Leskisen ensimmäinen proosateos. Se on muodoltaan yhdestä kesästä kertova päiväkirja, joka kuvaa esiintyvän muusikon arkea, keikkailua ja perhe-elämää.


title: Kuka murhasi rock’n’roll tähden

text: Kirja kuuluu "Soundi"-lehteä kustantaneen Lehtijussin "Soundi-kirjat"-julkaisusarjaan. Kirjan tunniste on ISBN 951-99182-5-6.


title: Kanarianmeriharakka

text: Kanarianmeriharakka ("Haematopus meadewaldoi") oli Kanariansaarten Fuerteventuran, Lanzaroten ja lähistön pikkusaarten kotoperäinen kahlaaja. Lajin viimeiset yksilöt kerättiin 1913, ja 1940-luvulla sen todettiin kuolleen sukupuuttoon. Muutamia varmistamattomia havaintoja on tehty 1968 ja 1981. Lajin holotyypin kuvaili 1913 David Armitage Bannerman, joka nimesi lajin Edmund Gustavus Bloomfield Meade-Waldon kunniaksi.


title: Turnpike

text: Turnpike voi tarkoittaa seuraava asioita:Turnpike voi viitata myös seuraaviin asioihin:


title: Maksullinen tie

text: Maksullinen tie (myös "tullitie" tai "turnpike") on tie, jolla liikkuvien ajoneuvojen kuljettajilta peritään tienkäyttömaksua. Tien käytöstä maksettavilla varoilla kustannetaan pääasiassa tien ylläpitoa, mutta myös uusien tieosuuksien rakentamista sekä tien palvelujen kehittämistä. Maksua perii tietä ylläpitävä julkinen tai yksityinen taho, jonka omaisuutta tie tai sen toiminnot ovat.USLegal, "Road Toll Booth Law & Legal Definition"


title: Maksullinen tie

text: Valtaosa maksullisista teistä on useampiajorataisia moottoriteitä. Varsinaisten teiden lisäksi muita tieosuuksia, joilta peritään tiemaksua ovat maksulliset sillat ja -tunnelit. Maksulliset tiet ovat olleet käytössä jo satoja vuosia, ja niitä on nykyään käytössä eri puolilla maailmaa.


title: Maksullinen tie

text: Toisin kuin verovaroilla ylläpidettäviä ei-maksullisia teitä, maksullisten teiden rakennusta ja ylläpitoa rahoitetaan tien käytöstä perittävällä tiemaksulla, jota perii tien omistava taho. Maksullisia teitä on perustettu yleensä paikkoihin, joissa maaston, tiheän asutuksen tai muun vaikeuttavan tekijän vuoksi tavallisen verorahoin rakennettavan tien rakennus ei välttämättä olisi mielekästä. Suuri osa maksullisista teistä sijaitsee suurien kaupunkien läheisyydessä, herkästi ruuhkautuvien teiden lähistöllä sekä usein kalliiksi tulleilla tieosuuksilla, joita ovat muun muassa sillat, tunnelit sekä vuoristojen ylityksessä hyödynnettävät solat.


title: Maksullinen tie

text: Tyypillisen maksullisen tien alkuun ja maksunkeruumenetelmästä riippuen toisinaan myös loppuun on rakennettu tullialue, jossa tien käytöstä perittävä maksu suoritetaan. Pitkillä matkaosuuksille voi olla sijoitettu useita peräkkäisiä tullialueita, joilla kontrolloidaan eri mittaisille matkoille tulevat maksut. Tullialueita voi olla sijoitettu myös tieltä erkaneviin liittymiin. Tullialueet on varustettu yleensä yhdellä tai useammalla, puomillisella tai elektronisella tullikojulla, jossa maksu suoritetaan.


title: Maksullinen tie

text: Tullimaksujen hinnat vaihtelevat maan ja tien omistajan mukaan. Samalla tiellä voi myös olla eri hinnastot eri kokoluokan ajoneuvoille, akselimäärältään erikokoisille ajoneuvoille, eri vuorokauden aikoihin ajaville sekä muun muassa moottoripyöräilijöille. Joissain maissa tiemaksut ovat myös verovähennyskelpoisia.


title: Maksullinen tie

text: Maksullisilta teiltä perittävää tiemaksua peritään maasta ja tien omistajasta riippuen eri tavoin. Yksi vanhimmista ja edelleen myös käytössä olevista perintätavoista on ollut reitin alkuun tai välille sijoitetut tullikojut. Puomilla varustetussa tullikojussa tienkäyttömaksu maksetaan joko tullivirkailijalle tai maksuautomaattiin. Maksun tapahduttua puomi avautuu. Puomin eteen pysähdyttävässä tullauksessa on ongelmana tullikojujen usein tapahtuva ruuhkautuminen.


title: Maksullinen tie

text: Puomillisten tullikojujen aiheuttaman ruuhkautumisen vuoksi ja tekniikan kehittyessä puomillisten tullikojujen lisäksi on vähitellen tullut elektronisia tiemaksun kerääviä järjestelmiä (ETC) (). Elektronista maksujärjestelmää käyttävillä tullialueilla on läpiajoon järjestetty erilliset puomittomat kaistat, jotka käytännössä eliminoivat tiemaksuista aiheutuvat jonotukset. Tämänkaltaiset ETC-järjestelmät vaativat tullikojun kanssa yhteen sopivan elektronisen vastaanottimen, jonka avulla maksu suoritetaan esimerkiksi laitetta käyttävän kuljettajan tililtä.


title: Maksullinen tie

text: ETC-järjestelmissä käytettävän mikrosirulla varustetun elektronisen vastaanottimen ja pienitehoisen radiosignaalin avulla voidaan tiemaksu suorittaa ajoneuvon pysähtymättä tai edes hiljentämättä. Laite asennetaan yleensä auton tuulilasin sisäpuolelle taustapeilin taakse, jossa se ei häiritse näkyvyyttä, mutta josta sillä on häiriötön yhteys tullikojun maksulaitteiston kanssa.


title: Maksullinen tie

text: Joillakin maksullisilla teillä on käytössä laitteistot, jotka erityisen kamerajärjestelmän avulla automaattisesti rekisteröivät jokaisen ajoneuvon sisääntulo- ja poistumisliittymät sekä kellonajat. Kerättyjen tietojen perusteella järjestelmä laskee jokaisen auton tullimaksut ja lähettää laskun postitse.


title: Maksullinen tie

text: Suomessa ei ole olemassa maksullisia teitä, vaan kaikki yleiset tiet ovat maksuttomasti ajettavissa, ja niiden rakentaminen ja ylläpito rahoitetaan erilaisista veroista kertyvillä tuloilla.


title: Maksullinen tie

text: Tiekapasiteettiongelmia on pyritty ratkomaan rakentamalla lisää teitä, suosimalla joukkoliikennettä ja lisäämällä pysäköintimaksuja, mutta nyt Suomen liikenne- ja viestintäministeriö on käynnistänyt ruuhkamaksuselvitystyön, jossa tutkitaan, minkälaisia yhteiskunnallisia vaikutuksia mahdollisella ruuhkamaksulla olisi Helsingin seudulla. Selvityksellä pyritään saamaan lisää tietoa uudemmista liikennepoliittisista keinoista, kuten liikenteen hinnoittelusta.


title: Maksullinen tie

text: Yhdysvalloissa tulliteitä kutsutaan usein nimellä "Turnpike". Nimitys johtuu pitkistä seipäistä (), joilla rajoitettiin pääsyä tietylle tieosuudelle. Maksua vastaan tullivirkailija käänsi () seipään pois edestä. Nimitys on nykyisin käytössä etenkin maan itä- ja eteläosissa. Valtaosa nykyajan tulliteistä Yhdysvalloissa on "freeway"-tyyppisiä useakaistaisia moottoriteitä, siltoja tai tunneleita.


title: Maksullinen tie

text: 1700-luvun lopulle asti tiet olivat pääasiassa kaupunkien oman rahoituksen ja toteuttamisen varassa. Esimerkiksi New Yorkin osavaltiossa kaikki työhön soveltuvat miehet määrättiin vähintään kolmeksi päiväksi tietöihin sakon uhalla. Työmääräyksen saattoi myös välttää maksua vastaan.


title: Maksullinen tie

text: Ensimmäiset tullitiet Yhdysvalloissa tulivat käyttöön 1790-luvulla. Ensimmäisenä valmistui Philadelphian ja Lancasterin välille Pennsylvaniassa sijaitseva Philadelphia and Lancaster Turnpike, joka avattiin liikenteelle vuonna 1795.


title: Maksullinen tie

text: Tullitien varrelle perustettiin tiemaksujen keräämiseen tarkoitettuja tullirakennuksia. Tullirakennukset sijoitettiin strategisesti paikkoihin, joissa tullirakennuksen kiertäminen oli vaikeaa, kuten laaksojen kapeimpiin kohtiin, vesistöjen ylityspaikkoihin tai yksinkertaisimmin vain tasaisin välimatkoin missä vain joku suostui ryhtyä tullia hoitamaan. Tulliasemat pidettiin miehitettyinä jatkuvasti, jonka kohdalla matkantekijän oli pysähdyttävä maksamaan. Maksun saatuaan tullivirkailija käänsi jalustalle asetetun seipään auki, jolloin matkanteko saattoi jatkua.


title: Maksullinen tie

text: Tulliteiden määrä kasvoi 1800-luvun puoleen väliin asti, mutta vuosisadan loppuun mennessä useimmat niistä olivat päätyneet osavaltioiden tiehallitusten haltuun. Useiden tulliteiden kohtalona olivat liian vähäiset tullimaksut ja yllättävät menot, joita koitui esimerkiksi jos myrsky oli tuhonnut tien osuuksia tai silta piti uusia.


title: Maksullinen tie

text: Nykyään tullitiet Yhdysvalloissa ovat lähinnä kaupunkien ohitusteitä, sekä kaupunkien välisiä pikateitä. Nimitys "Turnpike" on jäänyt useiden tulliteiden nimiin, kuten presidentti John F. Kennedylle omistettu Delaware Turnpike, 359 mailia pitkä Ohion rajalta Pennsylvanian osavaltion läpi New Jerseyn rajalle kulkeva Pennsylvania Turnpike sekä cherokeesukuisen Will Rogersin mukaan nimetty Will Rogers Turnpike.


title: Maksullinen tie

text: Presidentti Dwight D. Eisenhowerin alulle laittama Interstate Highway System piti alun perin olla vain vapaakulkuisia "freeway"-tyyppisiä teitä sisältävä tieverkko. Kuitenkin ajan kuluessa on vähitellen sallittu tulliteiden lisääminen Interstate-tieverkolla ja nykyisellään tieverkko sisältää useita tullitieosuuksia, joista monet ovat siltoja ja tunneleita. Maksullisten Interstate-tieosuuksien pituus on yhteensä noin 4 700 km.


title: Corey Haim

text: Corey Haim (23. joulukuuta 1971 Toronto – 10. maaliskuuta 2010 North Hollywood, Kalifornia) oli kanadalainen näyttelijä. Haim aloitti näyttelijän uransa jo lapsena kanadalaisessa komediasarjassa "The Edison Twins", jossa hän näytteli Larryn roolia vuosina 1982–1986. Vuonna 1986 Haim sai ensimmäisen suuremman roolinsa Charlie Sheenin ja Winona Ryderin rinnalla elokuvassa "Lucas". Seuraavana vuonna hän oli pääroolissa Joel Schumacherin ohjaamassa kauhukomediassa "The Lost Boys". Tämän myötä hänestä tuli myös elokuvassa esiintyneen Corey Feldmanin paras ystävä, jonka kanssa hän teki kahden tuotantokauden pituisen sarjan "The Two Coreys". 1980-luvun lopun jälkeen Haimin ura kääntyi laskusuuntaan, vaikka hän esiintyikin säännöllisesti elokuvissa. Hän ryhtyi käyttämään kovempia huumeita jo alle täysi-ikäisenä. Haim löytyi kuolleena kotoaan 10. maaliskuuta 2010 ja kuolinsyyksi epäillään huumeiden yliannostusta.Blown Away (1992 film)


title: Giovanni Antonio Boltraffio

text: Giovanni Antonio Boltraffio, myös Beltraffio (n. 1466/1467 Milano? – 15. kesäkuuta 1516 Milano) oli italialainen taidemaalari.


title: Giovanni Antonio Boltraffio

text: Beltraffio oli aatelissukuinen. Hän opiskeli ja työskenteli Leonardo da Vincin ateljeessa. Taiteilijana häntä pidetään yhtenä voimakkaimmin erottuvista Da Vincin oppilaista, Bernardino Luinin ohella. Hänen muotokuviensa hahmot esiintyvät usein profiilissa ja hänen Madonna ja lapsi -aiheensa ovat da Vincimaisia, joskin linjojen ääriviivat erottuvat tarkasti, eikä niissä ole da Vincin sfumatoa.


title: Nokimeriharakka

text: Nokimeriharakka ("Haematopus unicolor") on Uuden-Seelannin pääsaarten ja lähisaarten kotoperäinen kahlaajalaji. Johann Reinhold Forster kuvaili sen holotyypin Uudesta-Seelannista, ja kuvauksen julkaisi Martin Lichtenstein vuonna 1844.


title: Rim’K

text: Rim'K (oik. Abdelkarim Brahmi-Benalla, s. 21. kesäkuuta 1978 Vitry-sur-Seine) on ranskalainen rap-artisti.


title: Rim’K

text: Brahmi-Benalla syntyi Vitry-sur-Seinessa algerialaisille vanhemmille, jotka ovat kotoisin Barbachasta.


title: Rim’K

text: Brahmi-Benalla perusti vuonna 1994 113-yhtyeen, jonka myötä hänet on tunnettu taiteilijanimellä Rim'K. Vuotta myöhemmin hän liittyi myös Mafia K'1 Fry -yhtyeeseen. Rim'K on tuonut musiikissaan, ja erityisesti vuonna 2004 julkaistussa ensialbumissaan "L'Enfant du pays", esille muun muassa vanhempiensa kotimaata Algeriaa. Kuusi vuotta myöhemmin Rim'K julkaisi kolmannen albuminsa "Maghreb United", jossa hän on tuonut esille maghreb-aluetta.


title: Uudenseelanninmeriharakka

text: Uudenseelanninmeriharakka ("Haematopus finschi"), joka joskus luokitellaan myös meriharakan alalajiksi, on Uuden-Seelannin Eteläsaaren kotoperäinen kahlaaja. Se talvehtii myös Pohjoissaaren rannoilla. Lajin holotyypin kuvaili Gustaf Heinrich Martens 1897, ja nimesi sen Otto Finschin kunniaksi.


title: Gustaf Heinrich Martens

text: Gustaf Heinrich Martens (1842–1912) oli lintutieteilijä, joka nimesi uudenseelanninmeriharakan ("Haematopus finschi") 1897 ("Ornithologische Monatsberichte").


title: Save Me from Myself

text: Save Me from Myself: How I Found God, Quit Korn, Kicked Drugs, and Lived to Tell My Story on entisen Korn -kitaristi Brian "Head" Welchin omaelämäkerta. Kirja kertoo hänen elämänvaiheensa lapsuudesta, ajasta Kornissa, hänen huumeriippuvuudestaan, uskoontulosta, elämästä Jumalan kanssa ja hänen musiikillisen soolouransa alusta.


title: Save Me from Myself

text: Kirja julkaistiin Yhdysvalloissa kovakantisena 3. heinäkuuta 2007 ja pehmeäkantisena 24. kesäkuuta 2008.


title: Save Me from Myself

text: Kirjaa ei ole julkaistu suomeksi.


title: Save Me from Myself

text:
"Part I: To Hell and Back"
"Part II: Heaven on Earth"


title: Kekkaishi

text: Kekkaishi on Yellow Tanaben luoma manga. Ivrea alkoi julkaista sarjaa suomeksi vuonna 2008. Sarja päättyi Japanissa vuonna 2011. Sarjan taskukirjoja ilmestyi yhteensä 35.


title: Kekkaishi

text: Sarjakuva on shōnen-tyyliä. Sen päähenkilö on poika nimeltä Yoshimori, joka on perinyt tehtäväkseen käymänsä koulun alueelle ilmaantuvien yliluonnollisten olentojen karkottamisen. Tarinan toinen päähahmo on Yoshimorin naapurintyttö Tokine, joka on sekä Yoshimorin ystävä että kilpailija. He kuuluvat vanhoihin kekkaishi-sukuihin, joissa periytyy kyky käyttää psyykkisiä ja telekineettisiä voimia pitkällisen pikkulapsesta saakka aloitetun harjoituksen avulla. Yoshimorilla on kaksi veljeä, mutta vain Yoshimorilla on syntymämerkki, joka osoittaa hänet kekkaishin tehtävien perijäksi. Tätä Tokinen suvun päähenkilö ei hyväksy, mistä saadaan sarjan perusjännite, jota värittää edelleen Yoshimorin ihastuminen Tokineen.


title: Karnosinemia

text: Karnosinemia on harvinainen perintötekijöistä johtuva sairaus, jonka oireina ovat neurologiset ongelmat. Sairauden aiheuttaa mutaatio karnosinaasientsyymiä koodaavassa CNDP1-geenissä. Karnosinemia-geenimutaatio on väistyvä.


title: Karnosinemia

text: Sairaus ilmenee yleensä ensimmäisen elinvuoden aikana hermostollisina ongelmina. Sairauden oireet ja merkit ovat hyvin vaihelevia, ja jotkut tapaukset ovat olleet oireettomia. Vain muutama kymmenen tapausta tunnetaan maailmanlaajuisesti. Perushoitona käytetään karnosiinivapaata ruokavaliota.


title: Karnosinemia

text: Karnosinemiaa eli karnosinaasientsyymin puutosta aiheuttaa CNDP1-geenin mutaatio autosomaalisessa kromosomissa 18. Oireina ovat hermoston kehityksen ja toiminnan ongelmat.


title: Fanipalvelu

text: Fanipalvelu (Fan service, ファンサービス, fan sābisu) on japanilaisen sarjakuvan eli mangan käsite. Se tarkoittaa tarinan elementtiä, joka ei olisi tarinan kuljetukselle välttämätön, mutta joka on mukana lukijan viihdyttämiseksi. Fanipalvelun tyyli ja sisältö vaihtelevat tarinan tyylisuunnan mukaisesti.


title: Fanipalvelu

text:
Eräs fanipalvelun muoto on piirtää tarinan päähenkilö tai henkilöt tarinan tunnelman mukaiseen ympäristöön. Asetelma kuvataan hyvin yksityiskohtaisesti ja huolellisella piirrostyöllä.
Fanipalvelu voi siten toimia esimerkiksi jakson aloitus- tai lopetuskuvana. Tarinaa voidaan myös kuljettaa niin, että kehittyvä tilanne luo perustelun fanipalvelulle joka voi samalla toimia huumorin lähteenä tai yllätyksenä myös lukijalle.


title: Fanipalvelu

text: Fanipalvelu voi sisältää eroottissävyisiä elementtejä, joksi fanipalvelu usein suppeasti ymmärretään, vaikka sitä esiintyy myös muissa tyypeissä. Esimerkiksi realistisen tarkasti piirretty mecha tai kilpa-auto on myös fanipalvelun muoto, samoin erittäin näyttävät ja pitkät taistelukohtaukset.


title: Fanipalvelu

text: Toisinaan raja tarinaan lisäväriä tuovan käytön ja tyylin välillä on häilyvä. Tällöin juoni on vain ohjaava kehys fanipalvelun käytölle.


title: Gustaf Magnusson (kuvataiteilija)

text: Gustaf Magnusson (1890 Tukholma – 1957) oli ruotsalainen taidemaalari ja graafikko.


title: Gustaf Magnusson (kuvataiteilija)

text: Magnusson opiskeli Tukholman taideakatemiassa, Tanskassa, Norjassa, Saksassa ja Italiassa.


title: Gustaf Magnusson (kuvataiteilija)

text: Magnusson on maalannut mm. muotokuvat useista Ruotsin kuninkaallisista ja merkkihenkilöistä, kuten prinssi Eugenista (1865-1947), Gustaf Trolle-Bondesta, Tukholman pormestarista Gunnar Fantista (1879-1967) ja C. Ådermanista.


title: Gustaf Magnusson (kuvataiteilija)

text: Hänen julkisiin töihinsä kuuluvat mm. kaikki Tukholman Kustaa Vaasan koulun freskot, freskoja Göteborgin konserttitaloon ja muotokuvasarja Tukholman kaupungin merkkihenkilöistä.


title: Gustaf Magnusson (kuvataiteilija)

text: Hänen töitään löytyy mm. Ruotsin kansallismuseosta, Tukholman modernin taiteen museosta, Münchenistä, Uffizin galleriasta Firenzestä ja British Museumista.


title: Gustaf Magnusson (kuvataiteilija)

text: Muoto- ja henkilökuvien ohella Magnusson oli myös tuottelias maisemamaalausten tekijä. Hänen tuotantonsa laajuuden arvellaan jonkin verran laskeneen hänen töistään maksettuja hintoja.


title: Trilogy (Emerson, Lake & Palmerin albumi)

text: Trilogy on brittiläisen Emerson, Lake & Palmer -yhtyeen heinäkuussa 1972 julkaistu kolmas studioalbumi. Sillä on muun muassa kappale "Hoedown", joka oli yhtyeen suosituimpia kappaleita konserteissa.


text:
A-puoli
B-puoli


title: Aarne Jutila

text: Aarne Evert Jutila (s. 1. heinäkuuta 1940 Helsinki) on emeritusprofessori ja tekniikan tohtori. Hän toimi Teknillisen korkeakoulun (TKK) sillanrakennustekniikan professorina 1.9.1984-31.7.2008, jolloin hän jäi tästä virasta eläkkeelle. Hän jatkoi siltasuunnittelun asiantuntijauraansa vuonna 1977 perustamansa Insinööritoimisto Extraplan Oy:n puitteissa.


title: Aarne Jutila

text: Hän valmistui Teknillisen korkeakoulun sillanrakennustekniikan oppituolista diplomi-insinööriksi vuonna 1966, tekniikan lisensiaatiksi vuonna 1982 ja väitteli tekniikan tohtoriksi vuonna 1985. Hän sai kunniatohtorin arvon Budapestin tekniikan ja taloustieteiden yliopistosta vuonna 2002.


title: Aarne Jutila

text: Hän on suunnitellut itsenäisesti ja ollut suunnitteluryhmän jäsenenä tai johtajana 143 sillan suunnittelussa Suomessa.


title: Aarne Jutila

text: Vuonna 2000 hän toimi 6-jäsenisen suunnitteluryhmän jäsenenä Stonecutters Bridge -sillan kansainvälisessä siltasuunnittelukilpailussa. Suomalaisen suunnitteluryhmän ehdotus valittiin viiden parhaan joukkoon alun perin 28 ryhmän joukosta.


title: Aarne Jutila

text: Suomen Rakennusinsinöörien Liitto RIL myönsi Jutilalle Sillanrakennuksen erikoispalkinnon 11.10.2016.


title: Éric Roy

text: Éric Roy (s. 26. syyskuuta 1967) on ranskalainen jalkapallovalmentaja ja entinen keskikenttäpelaaja.


title: Éric Roy

text: Roy aloitti uransa OGC Nicen keskikenttäpelaajana 1988 debytoiden Division 1:ssä saman vuoden marraskuussa. Hän edusti rivieralaisseuraa neljän kauden ajan pelaten 86 liigaottelua. Yhden Sporting Toulon Varissa vietetyn kauden jälkeen Roy liittyi 1993 Olympique Lyonnais'n joukkueeseen ja oli keskeisessä roolissa joukkueen raivatessa tietä kohti Ranskan eliittiä. Lyonissa Roy juhli mestaruushopeaa 1995 ja Coupe de la Liguen hopeaa 1996.


title: Éric Roy

text: Lyonista Roy siirtyi 1996 Olympique Marseilleen. Pääsarjatasolle palanneen seuran paidassa Roy uurasti kolme kautta ja pääsi lähimmäksi mestaruutta kaudella 1998–1999, kun OM oli liigassa hopealla. Kyseisen kauden jälkeen Roy siirtyi Sunderlandiin, jossa pelasi 27 valioliigaottelua.


title: Éric Roy

text: Tammikuussa 2001 Roy palasi takaisin Ranskaan liittyen ESTAC Troyes'n joukkueeseen. Hän pelasi kevätkaudella seurassa vain kuusi ottelua ja vaihtoi kesällä maisemaa siirtyen espanjalaiseen Rayo Vallecanoon. Peliaika Primera Divisiónissa jäi kuitenkin vähälle ja kauden jälkeen hän palasi takaisin kotimaahansa kasvattajaseuraansa OGC Niceen. Roy lopetti pelaajauransa nizzalaisseurassa 2004.Pelaajauransa jälkeen Roy on toiminut OGC Nicen organisaatiossa urheilutoimenjohtajana vuodesta 2009 lähtien. Lisäksi hän on toiminut televisiokanava Direct 8:n asiantuntijana. Maaliskuussa 2010 hänet nimitettiin yhdessä René Marsiglian ja Frédéric Giorian kanssa vastaamaan seuran edustusjoukkueen valmennuksesta Didier Ollé-Nicollen potkujen jälkeen. Royn johdolla OGC Nice säilytti paikkansa pääsarjassa. Kauden jälkeen hänen sopimustaan jatkettiin kauden 2010–2011 loppuun. Kausi 2011–2012 lähti Royn suojattien osalta huonosti käyntiin. Marraskuun puolivälissä seurajohto siirsi Royn päävalmentajan paikalta seuran general manageriksi.


title: Harmaa-andiensirkkunen

text: Harmaa-andiensirkkunen ("Catamenia inornata") on Etelä-Amerikassa tavattava tangaroihin kuuluva varpuslintu.


title: Harmaa-andiensirkkunen

text: Kooltaan harmaa-andiensirkkunen on noin 13–15 cm. Koiras on yleisväritykseltään vaalean harmaa. Selässä ja päässä on mustia viiruja. Alaperä on koiraalla kastanjanruskea ja vatsa harmahtavan ruskea. Naaras on väritykseltään hieman koirasta ruskeampi ja raidallinen erityisesti kurkusta ja rinnastaan. Nokka on melko suuri ja tukeva sekä väriltään vaaleanpunertava. Ulkonäöltään harmaa-andiensirkku muistuttaa paramosirkkusta ("Catamenia homochroa"), joka eroaa harmaa-andiensirkkusesta tummemman värityksensä ja keltaisen nokkansa perusteella.


title: Harmaa-andiensirkkunen

text: Harmaa-andiensirkkusen levinneisyysalue ulottuu Venezuelasta Andien poikki aina Chilen ja Argentiinan pohjoisosiin. Lajin elinympäristöä ovat avoimet ruohomaat, laidunmaat ja paramo-kasvillisuus. Toisinaan lajia tavataan myös pensaikkoisemmiltakin alueilta. Harmaa-andiensirkkusen elinympäristöt sijaitsevat usein 2 200–3 800 metrin korkeudella merenpinnasta


title: Harmaa-andiensirkkunen

text: Pesimäajan ulkopuolella linnut kerääntyvät parviksi. Ravintonsa laji etsii maasta ruohikon joukosta. Linnun pesimäkausi kestää tammikuulta helmikuulle tai heinäkuun lopusta syyskuulle.


title: The ABC Collection

text: The ABC Collection on Steppenwolf-yhtyeen vuonna 1976 julkaistu kokoelma-albumi, joka keskittyy yhtyeen vuosien 1968–1970 tuotantoon.


title: Reborn to be Wild

text: Reborn to be Wild on Steppenwolfin kokoelma-albumi yhtyeen toisen tulemisen vuosilta 1974-1976.


title: Yksityistiepäivä

text: Yksityistiepäivä tai – päivät on tilaisuus, jossa käsitellään yksityisteiden ajankohtaisia hallinnon, talouden, rakentamisen, parantamisen ja kunnossapidon kysymyksiä.


title: Yksityistiepäivä

text: Tilaisuudet on tarkoitettu yleensä:


title: Yksityistiepäivä

text: Yksityistiepäiviä järjestävät lähinnä metsäkeskukset ja Suomen Tieyhdistys. Tieyhdistys on järjestänyt vuodesta 1995 lähtien Alueelliset Yksityistiepäivät -kiertueen 10-15 paikkakunnalla joka toinen vuosi. Osanottajia on ollut jokaisella kiertueella runsaasti, noin 2500 henkeä. Tilaisuuksien suuri suosio perustuu muodollisiin osanottomaksuihin ja siihen, että osanottajat saavat niissä kaipaamaansa tärkeää tietoa. Yleensä mukana kiertueella on ollut myös alalla toimivia erilaisten palvelujen ja -tuotteiden tarjoajia.


title: Live in London (Steppenwolfin albumi)

text: Live in London on Steppenwolfin live-albumi vuodelta 1981. Se on ensimmäinen julkaisu nimellä John Kay & Steppenwolf. Kay oli koonnut yhtyeen uudelleen vuonna 1980.


title: Weli Pölkki

text: Weli Niklas Pölkki (18. toukokuuta 1912 Leivonmäki – 24. maaliskuuta 1960 Kangasniemi) oli suomalainen runoilija.


title: Limingan rovastikunta

text: Limingan rovastikunta on yksi Suomen evankelis-luterilaisen kirkon Oulun hiippakunnan yhdeksästä rovastikunnasta. Rovastikuntaan kuuluvat Hailuodon, Kempeleen, Limingan, Lumijoen, Muhoksen, Tyrnävän ja Utajärven luterilaiset seurakunnat.


title: Joe Penny

text: Joseph Edward ”Joe” Penny Jr. (s. 24. kesäkuuta 1956 Lontoo, Englanti) on yhdysvaltalainen näyttelijä. Hän syntyi Englannissa yhdysvaltalaiselle isälle ja italialaiselle äidillä, mutta hänet kasvatettiin Georgian osavaltiossa Yhdysvalloissa. Penny tunnetaan Nick Ryder -hahmon näyttelijänä televisiosarjassa "Riptide" ja Jake Stylesin roolista televisiosarjassa "Koira haudattuna" ("Jake and the Fatman").


title: Joe Penny

text: Penny on esiintynyt myös muun muassa televisiosarjoissa "Enkelin kosketus", "T. J. Hooker", "Matlock", "Lou Grant" ja "Päivien viemää".


title: Joe Penny

text: Penny vieraili Suomessa vuonna 1992 vihkien käyttöön Vaasassa sijaitsevan Tropiclandia-kylpylän.


title: Eemeli Mäki

text: Eemeli Arvid Mäki (8. elokuuta 1884 Multia – 24. marraskuuta 1960 Pieksämäki) oli suomalainen kirjailija.


title: Jatta

text: Jatta on suomalainen naisen etunimi, Marjatta-nimen lyhentymä. Suomalaisessa nimipäiväkalenterissa se on ollut vuodesta 2010 lähtien, ja Jatan nimipäivä on 15. elokuuta.


title: Jatta

text: Vuoden 2009 loppuun mennessä nimi Jatta on annettu 825 henkilölle, joista yli puolet on 1980- ja 1990-luvuilla syntyneitä. Ennen vuotta 1920 nimeä ei ollut annettu kenellekään.


title: Joseph Ruttenberg

text: Joseph Ruttenberg (4. heinäkuuta 1889 Pietari, Venäjä – 1. toukokuuta 1983 Los Angeles, Kalifornia, Yhdysvallat) oli venäläissyntyinen elokuvaaja. Hän muutti Yhdysvaltoihin jo lapsena. Ruttenberg toimi valokuvatoimittajana ja uutisfilmien kuvaajana ennen siirtymistään Hollywoodiin vuonna 1915.


title: Joseph Ruttenberg

text: Ruttenberg oli kaikkiaan kymmenen kertaa ehdolla parhaan kuvauksen Oscar-palkinnon saajaksi. Palkinnon hän sai neljä kertaa. Ne tulivat elokuvista "Unohtumaton valssi" (1938), "Rouva Miniver" (1942), "Kadun kuningas" (1956) ja "Gigi" (1958).